
KREŠIMIR 
DABO 


ređujući Godišnjak od 2003. 
godine, Željko Žutelija i njegovi 
suradnici postali su dio velike 
Ladove obitelji. U tom su razdoblju 
naša razmišljanja i osjećaje, doga- 
đanja idojmove pomogli oblikovati 
u jednogodišnju kroniku koncert- 
nih sezona jedinog profesionalnog 
folklornog ansambla u Hrvatskoj. 
Moje desetljeće u Ladu, ubrza- 
nim ritmom provedeno u motivira- 
jućem radu u jednoj od najvažnijih 
ustanova u kulturi u našoj zemlji, 
za mene je bilo dragocjeno isku- 
stvo. Sudjelovao sam u kreativnim 
i organizacijskim procesima - sada 
to mogu posve otvoreno reći - s 
najdražim suradnicima s kojima 
sam dosad imao prilike raditi. 
Posljednjih gotovo pet godina, 
koliko sam na čelu Ansambla 
LADO, bilo je dinamično, turbu- 
lentno, obilježeno odlascima 
umjetnika u mirovinu i dolascima 
novih zaposlenika, smjenom 
Umjetničkog vijeća i članova 
Upravnog vijeća Lada, izmjenama 
četiriju mandata ministara kulture 
Republike Hrvatske... Financijska 
sredstva neprestano su se smanji- 
vala, a u tim okolnostima nije bilo 
lako održati se na trusnom tržištu 
na kojemu tradicionalno najteže 
preživljava vrhunska umjetnost. 
Mijenama unatoč, možda i 
iz inata, ostvarili smo neke od 
najvećih projekata koji će ostati 
zabilježeni u povijesti Ansambla. 
Potaknuli smo i ostvarili zbivanja 
za pamćenje, upisavši u svoja srca, 
alii u srca naše vjerne publike, 
mnoge trajne uspomene. Biti rav- 
natelj nacionalnog hrama kulture 
kao što je Ansambl LADO osobita 
je čast, ponos i povlastica. Uza 
sva zbivanja kojima je posljednjih 
deset godina obilježeno djelovanje 
Ansambla, u mojem su albumu 


Deset sretnih god 


Deset godina. Točno sam toliko vremena proveo uspješno 
surađujući sa Zeljkom Zutelijom, glavnim urednikom 
Godišnjaka Ansambla LADO 


sjećanja najvažnije slike ljudi s 
kojima sam imao čast raditi i s 
njima graditi boljitak ne samo Lada 
nego i hrvatske kulture. Svi su oni 
uvelike obilježili moj život. Inakon 
tako dugih i dragocjenih iskustava 
teško je nekome tko nikada nije 
doživio što znači boraviti, djelo- 
vati i stvarati u takvoj instituciji 

- predočiti što znači biti ladovac. 
Što znači istinski voljeti taj posao 
iljude, živjeti strastveno i posve 

se predati zadaći koja je mnogo 
više od svakidašnjeg odlaska na 
posao. Jer taj je posao i prijateljstvo 
i emocija, život, odnos i ljubav. On 
znači biti zajedno na iscrpljujućim 
putovanjima, dijeliti radost, ljut- 
nju, zajednička promišljanja i suče- 
ljavanja, napetosti i uspjehe, utirati 
put nekim novim naraštajima, 

biti jedno uz drugo i onda kada je 
najteže. 

Sve to govori o Ladu i o ljudima 
ponosna srca koje na pozornici 
kuca ispod teških narodnih nošnja, 
aliio predanim stručnjacima iza 
pozornice i daleko od njezinih svje- 
tala koji se brinu da svaki nastup 
prođe u najboljem redu i da naša 
publika istodobno bude ganuta 
isretna. S osmijehom ponosai 
zajedništva LADO tvore ljudi. Slike 
svih lijepih i teških trenutaka nose 
u sebi i kada se ugase svjetla pozor- 
nice, spuste zastori, skine šminka, 
zatvore uredi, zaključa garderoba, 
smota baletni pod i opanci objese 
o klin. Ti su ljudi najveće bogatstvo 
Ansambla i moja trajna i najvred- 
nija uspomena, zauvijek pohra- 
njena u sjećanjima. Činjenica da 
sam cijelo desetljeće bio dio takve 
ekipe obilježila je moj život. 

I kako budu dolazili novi nara- 
štaji i neka nova vremena, LADO 
će uvijek ostati ponosni promi- 
catelj hrvatske kulture i gorljivi 


UVODNIK 


e 
zaštitnik naše narodne baštine. 
Promicanjem čarolije umjetničke 
prakse osnaživat će ono najvrednije 
što imamo - nacionalni identitet, 
naslijeđe, baštinu i ljepotu. 

Iako okolnosti često nisu bile 
povoljne, LADO je uvijek uspije- 
vao hrabro i provokativno koračati 
naprijed. O tome neka govori 
minula godina, zabilježena na 
stranicama našeg Godišnjaka. 

Od korizmenih koncerata 
»Gospina plača“, vokalno instru- 
mentalnih nastupa u Tivtu, 
Mostaru i Dubrovniku do novog 
plesnog programa ,,Ideju regruti" 

- naši su programi predstavljeni 
diljem Hrvatske. Sudjelovali smo na 
mnogim manifestacijama, ostva- 
rili uspješnu suradnju s kolegama 

iz Mađarske, Srbije i Makedonije, 
predstavili novi nosač zvuka 

LADO Electro. S našim Orkestrom 
nastupili smo na Festivalu hrvat- 
ske glazbe u Beču, sudjelovali na 
rođendanskim antologijskim kon- 
certima, osvojili novu prekrasnu 
pozornicu na Kvarneru, sudjelovali 
na radionicama scenskog pokreta, 

a sezonu završili tradicionalnim 
božićnim koncertima. Vratili smo 
se ina našu najspektakularniju 
pozornicu, u pulsku Arenu, te tako 
sjedinili materijalnu i nematerijalnu 
kulturnu baštinu. Ponovno smo 
uspostavili suradnju, koja nam je 
jako nedostajala, s prijateljima iz 
Kazališta Komedija na božićnom 
prikazanju ,Narodil se mladi Kralj“. 
Prenosili smo znanje o baštini 
zajedno s Agencijom za odgoj i obra- 
zovanje i još mnogo, mnogo toga. I 
sve je to stalo u 365 dana. Tako je u 
Ladu već 69 godina, akad je o meni 
riječ - deset najdražih. 

Zato mi nije lako otići s čelnog 
mjesta takve institucije. Ali mudro 
je irazumno otvoriti prostor 
novim liderima s novim kreacijama 
kojima, u suočavanju sa zahtjevnom 
stvarnošću, od srca želim uspjeh i 
osobnu sreću. Osjećaje uvijek valja 
obuzdati kad su na vrhuncu, a odla- 
zak —- uz duboki naklon - pobuđuje 
upravo takve emocije. 

Potpora hrvatskoj 
proizvodnji 


LADO se i ove godine odazvao pozivu Hrvatske gospodarske komore i nastupio na otvo- 
renju akcije , Kupujmo hrvatsko“ na Trgu bana Josipa Jelačića u Zagrebu. 

Izlagači su, kao i svake godine, 25. i 26. rujna imali prigodu predstaviti izvorne hrvatske 
proizvode. Osim poticanja što kvalitetnije i što raznovrsnije ponude domaćih proizvoda, 
HGK tom akcijom želi promicati konkurentnost hrvatskoga gospodarstva te pospješiti 
očuvanje postojećih radnih mjesta i otvaranje novih. Tijekom 21 godine održavanja ove 
hvalevrijedne manifestacije potrošači su se mogli uvjeriti u sve snažniji razvoj izvorne 
hrvatske proizvodnje. HGK ističe važnost predstavljanja domaćih proizvoda i usluga — 
kako bi što širi krug potrošača bio upoznat s napretkom malih obiteljskih gospodarstava i 
obrta. LADO je svojim nastupom pokazao kako tim nastojanjima pruža punu potporu. 


Sandra Sekula ove je godine — uz Alena Šuškovića — postala 
najbliža suradnica Andrije Ivančana, umjetničkog voditelja 
Ansambla LADO. Naslijedivši Vlatku Hlišć, Sandra je 
imenovana na radno mjesto plesač pjevač Ansambla LADO - 
solist i plesni voditelj. To promaknuće zahvaljuje vrhunskom 
poznavanju Ladova repertoara, plesnoj i vokalnoj izvrsnosti i 
metodološko-pedagoškim kompetencijama koje je pokazala 
u radu s kolegama u Ladu. Sandra Sekula godinama uspješno 
djeluje i u folklornom amaterizmu. 

NAŠA BAŠTINA m 
GDJE PROŠLOST SUSREĆE BUDUĆNOST 5 


U Europskoj godini kulturne baštine 
različitim se događanjima na lokalnoj, 
regionalnoj i državnoj razini želi upozoriti 
na vrijednosti kulturne baštine Europe 

s težnjom podizanja svijesti o važnosti i 
značenju kulturne baštine. Programi su bili 
usmjereni na otkrivanje baštine od najranije 
dobi (Baština u školi), poticanje održiva 
kulturnog turizma (Turizam i baština) 

te uporabu istraživačkih, inovacijskih, 
znanstvenih i tehnoloških mogućnosti 

za bolje očuvanje i predstavljanje baštine 
(Znanost za baštinu). 

Toj se inicijativi pridružila i Republika 
Hrvatska. Tijekom 2017. bavila se 
pripremama za obilježavanje Europske 
godine kulturne baštine. Ministarstvo 


kulture RH nastojalo je promicanjem dijaloga 


i suradnje, obrazovanja i informacija o 
kulturnoj baštini u taj program uključiti 
pojedince, udruge građana, institucije i 
ustanove. 

Ansambl LADO svojim je programima 
za sezonu 2018. »Ideju regruti* te 
rođendanskim koncertom »Antologija 11? 
na sceni predstavio zaštićena kulturna 
dobra upisana u Registar kulturnih dobara 
Republike Hrvatske te na UNESCO-ove 
popise nematerijalne kulturne baštine 
svijeta. Tako se svojim repertoarom na 
najbolji način uključio u Europsku godinu 
kulturne baštine 2018. 


365 DANA 


Obljetnica Hrvatskog 
restauratorskog zavoda 


O očuvanju hrvatske baštine brine se i Hrvatski restauratorski zavod koji je u povodu obilježavanja 70. godišnjice sustavne konzer- 
vatorsko-restauratorske djelatnosti organizirao izložbu ,Tajni život baštine“. Tom se izložbom Zavod pridružio obilježavanju Europske 
godine kulturne baštine želeći najširu javnost potaknuti na što veću uključenost u program očuvanja kulturne baštine. Posjetitelje se 
nastoji poticati dana poučan i interaktivan način, prilagođen i najmlađima, upoznaju različite aktivnosti i specifične djelatnosti Zavoda, 
široj javnosti često nepoznate. Na otvorenju izložbe, 4. prosinca u Muzeju za umjetnost i obrt, kao simbol očuvanja kulturne baštine 
nastupio je Ansambl LADO. 


Ladarice su 7. lipnja otvorile gala večeru 
Superbrands Hrvatska na kojoj su dodijeljena 
priznanja najboljim brendovima 2017./2018. 
godine. Među njima je i ove godine Ansambl 
LADO u čije je ime priznanje primio Nikola 
Obad, viši stručni savjetnik za organiziranje 
događaja u Hrvatskoj. Statuu su mu uručile 
Lea Brezar, CEO Dhar Medie i Superbrands 
Hrvatska i Slovenija te Manuela Tunjić, 
voditeljica prodaje Dhar medije. 


LADO je primio još jedno 
veliko priznanje 

LADO na otvorenju 


Floraarta Zegksassa 


Na otvorenju 53. međuna- 
rodne vrtne izložbe Floraart, 
održanom 28. svibnja na 
zagrebačkom jezeru Bundek, 
nastupio je i Ansambl LADO. 3 
Osim hrvatske himne LADO je Ove se godine na tradicionalnoj 
za mnoštvo posjetitelja i ugled- izložbi cvijeća predstavilo više 
nih uzvanika izveo i poznate od 220 izlagača iz Hrvatske i 


»Ladarke“ Emila Cossetta. svijeta. 


Centar za tradicijska glazbala Hrvatske u suradnji s Ansamblom LADO 

i Etnografskim muzejom i ove je godine organizirao 12. hrvatski gajdaški 
festival, održan 28. i 29. rujna u Mihovljanima i Zagrebu. Više od 40 
izvođača iz Belgije, BiH, Bjelorusije, Hrvatske, Irske, Makedonije, Poljske, 
Slovačke i Škotske predstavilo je gajde i srodna glazbala karakteristična 
za vlastito podneblje. Poseban gost festivala bio je Orkestar Ansambla 
LADO koji je uzvanicima pokazao kako stara tradicijska glazbala zvuče 
kad se sviraju uz tamburaški orkestar i violine. 

Program »Nebo fest, spomen na Tetu Lizu", nakon rasprodane velike 
dvorane Teatra &TD u Zagrebu, repriziran je 26. travnja u Čakovcu. U 
organizaciji festivalske udruge Nebo publika je uživala u međimurskim 
popevkama u izvođenju suradnika i poštovatelja Tete Lize i još 
neobjavljenim videospotovima s prvog albuma Tete Lize i Cinkuša. 
Glazbeni voditelj Ansambla LADO Alan Kanski sa svojim narodnim 
kvartetom Nebo, osnovanim posebno za tu prigodu, na cimbalu je 
pratio sve soliste koji su te večeri nastupali na Tribini Čakovec. Na 
festivalu su i ove godine sudjelovale solistice Kristina Opačić Vrućina i 
Mateja Kovačević. 


Tijekom proljeća 2018. godine za sve iskusne folkloraše održavane 
su radionice ,»Pogled u profesionalizam. Vodio ih je plesni voditelj 
Ansambla LADO Alen Šušković, a na njima je sudjelovalo pedesetak 
plesača iz cijele Hrvatske. Plesnu radionicu Šušković je održao i u 
prosincu za članove folklornog društva Narodni vez koje djeluje pri 
Hrvatskoj katoličkoj župi u Miinchenu. Organizirala ju je voditeljica 
društva Slavica Tavra, a na njoj je bilo nazočno dvanaestero 
folkloraša koji su istaknuli kako im je velika čast biti u dvorani u 
kojoj umjetnici svakog dana vježbaju te da nestrpljivo očekuju 
ponovni koncert Ansambla LADO u Njemačkoj.w 


Sretno 
mladenci! 


Folklor sjedinjuje ljude ne samo pje- 
smom i plesom na pozornici nego i u 
životu. Ana Spišić se 14. rujna udala 

za bivšeg Ladova djelatnika Vedrana 
Drobinu. Nakon vjenčanja održana u 
predivnoj crkvi sv. Barbare u Velikoj 
Mlaki, sagrađenoj u 4. stoljeću, slavlje 
je nastavljeno u Gity Plazi. Prije toga, 
21. travnja, Antun Leinveber oženio se 
svojom dugogodišnjom djevojkom Edi- 
tom Jarić skojom se upoznao plešući 
u KUD-u Šokadija iz Starih Mikano- 
vaca. Iako oboje žive i rade u Zagrebu, 
za mjesto vjenčanja odabrali su rodnu 
Slavoniju u kojoj su s velikom obitelji 

i mnogim prijateljima svoj najsretniji 
trenutak proslavili na slavonski način. 
U lipnju se oženio i Filip Lončarić, naj- 
noviji član Ladove zajednice. Njegova 
je odabranica Maja Majpruz koju je 
upoznao u KUD-u Bukovac u kojemu su 
zajedno plesali. 


365 DANA 


Ana i Vedran Drobina 


Majai Filip Lončarić 


Svi mogu reći da su NAJBOLJI. 
Samo neki to zaista JESU. 

Trijumfalni 
ovratak 
u Arenu 


GOSTOVANJE U PULI 


Sjedinjenje materijalnog i nematerijalnog tradicijskog naslijeđa u rimskom 
amfiteatru u jedinstven doživljaj oduševilo je razdraganu publiku koja je nastup 
Ansambla LADO nagradila gromoglasnim pljeskom i pozivom na dodatak dvosatnom 
koncertu, vrhuncu ovogodišnje koncertne sezone 


saa dh \4 £ 


piše LIVIJA ZGURIĆ 
snimila PETRA SLOBODNJAK 


nsambl LADO spektakularno se vratio u pulsku 
Arenu. Ovacije oduševljene publike u pulskom 
amfiteatru koja je 6. srpnja pozivala Ansambl 
LADO na dodatak bogatu dvosatnom programu 
označile su vrhunac koncertne sezone. I to u doba 
kada cijela Europa obilježava Godinu nemateri- 
jalne kulturne baštine. 


GOSTOVANJE U PULI 


Arena se 
pokazala idealnim 
prostorom za 
izvedbu Ladova 
nova programa 


Izvedbu programa ,Ideju regruti" pra- 
tile su inventivne animacije Alena Vuko- 
vića koje su davale dodatno obilježje 
svakoj koreografiji. Umjetničko oblikova- 
nje svjetla i tona za koje su bili zaslužni 
Vesna Kolarec i Dubravko Šarić uspješno je 
upotpunjavalo scenske efekte Ladova kon- 
certa u impresivnom ambijentu dva tisuć- 
ljeća starog pulskog amfiteatra, građena u 


1. stoljeću, u doba vladavine rimskog cara 
Vespazijana. Materijalno i nematerijalno 
tradicijsko naslijeđe sjedinjeno je u jedin- 
stven doživljaj koji je publika nagradila 
gromoglasnim pljeskom. 

Na programu je 
bila i koreografija 
iz Jezera s otoka 
Murtera 


Proba s pogledom 
u nebo: hoće li 
kišiti ili će se nebo 
smilovati? 


Unatoč kiši koja je baš tih dana zaprije- 
tila Puli, LADO je upješno izveo dvanaest 
nagrađivanih koreografija koje su plesom 
i pjesmom prikazale običaje Dalmatinske 
zagore, Baranje, moravskih Hrvata, Hrvat- 
skoga zagorja i Međimurja - na opće odu- 
ševljenje publike koja je ispunila golemo 
gledalište Arene. 

Posjetitelji su na Ladov koncert pristigli 
iz različitih krajeva Hrvatske, ali i iz ino- 
zemstva. U amfiteatar su stigla i tri nara- 
štaja Hrvata iz Amerike kako bi uživali u 
tradicijskim vrednotama svojih predaka. 
Hrvatski folklorni ansambl Nova nada 
iz Detroita i tamburaško plesna skupina 
Hrvatska loza iz Chicaga, zaljubljenici u 
hrvatski folklor, pomno su i s neskrive- 
nom radošću pratili umjetničke izvedbe. 

Uz Ansambl LADO pulski je koncert 
organizirala agencija Meritum komu- 
nikacije, a pokroviteljski ga je podržala 
predsjednica Republike Hrvatske Kolinda 
Grabar Kitarović. Potporu projektu svojim 
je dolaskom na koncert pružila i Monika 
Udovičić, izaslanica premijera Republike 
Hrvatske. 


Atraktivan program oduševio je 
publiku u pulskoj Areni koja je 
izvođače nagradila dugim pljeskom 

JADRANSKA TURNEJA 


Publika 
preplavljena 
emocijama 


piše LIVIJA ZGURIĆ snimile PETRA SLOBODNJAK I LANA GRUBIŠIĆ 


Generalna 


proba na terasi 
dubrovačke 
tvrđave Revelin 


akon mnogih koncerata u 
rasprodanim dvoranama tije- 
kom prvog dijela godine i 
spektakularna nastupa odr- 
žana u pulskoj Areni početkom srpnja, 
Ansambl LADO nastavio je svoju tradi- 
cionalnu ljetnu jadransku turneju. Ove 
je godine nastupio u iznimno kultur- 
no-povijesno važnim i među domaćim i 
stranim turistima sve popularnijim tvr- 
đavama - Tvrđavi sv. Mihovila u Šibeniku 
i tradicionalnim koncertom na Dubrovač- 
kim ljetnim igrama u tvrđavi Revelin u 
Dubrovniku. 
Ladovi umjetnici predstavili su se 
jadranskoj publici koncertom  ,Ideju 

regruti* iu Gradskom parku u Trilju. Osim 
posjetitelja iz svih krajeva Dalmacije, 
u dvosatnom programu uživali su i ino- 
zemni gosti, zadivljeni bogatstvom hrvat- 
skog folklornog izričaja. 

»Nezaboravan doživljaj  gracioznosti, 
koordiniranosti pokreta i scenskog savr- 
šenstva kojim LADO predstavlja hrvatsku 
kulturnu baštinu savršeno je predstavljen 
na otvorenoj pozornici u Gradskom parku 
Trilj. Vidjeti izvedbu ,Linđa" usred Dal- 
matinske zagore nezaboravan je doživljaj. 
Bila nam je iznimna čast ugostiti nacio- 
nalni Ansambl LADO. Od srca im hvala na 
emocijama koje su pobudili kod publike i 
koje su preplavile i strane i domaće goste", 
izjavila je Andriana Ivković, direktorica 
Turističke zajednice Trilj. 


Koncert je 
otvoren 
baranjskim 
plesovima i 
pjesmama 


piše GORANA BARIŠIĆ-BAČELIĆ (ravnateljica Javne ustanove Tvrđava kulture Šibenik) 


Veliko je zadovoljstvo vidjeti pune tribine Tvrđave sv. Mihovila, 
posebice ako je riječ o programu kakav je Ansambl LADO 
predstavio šibenskoj publici. Dvosatna izvedba dvanaest 
potpuno novih koreografija repertoara ,ldeju regruti* zadivila 
je sve posjetitelje. I nakon trećeg nastupa u Šibeniku LADO 
iznenađuje, oduševljava i pobuđuje burne emocije razdragane 
publike kojoj uvijek nudi novu i osvježenu koncertnu izvedbu. 


Izvođači i publika bili su oduševljeni jedinstvenim ugođajem 
na tvrđavi sv. Mihovila 


U Javnoj ustanovi Tvrđava kulture počašćeni smo iskazanim 
povjerenjem Ansambla LADO i prigodom da organiziramo ovaj 


jedinstven događaj. Osobito nas raduje sjedinjenje impozantnog 


kulturnog naslijeđa koje s jedne strane predstavlja Ansambl 
LADO, a s druge Tvrđava sv. Mihovila. U doba obilježavanja 


Europske godine kulturne baštine naše je nacionalno bogatstvo 


sjedinjeno u jedinstven doživljaj. 


6. srpnja 

20. srpnja 
22. srpnja 
24. srpnja 


Arena, Pula 

Gradski park, Trilj 

Tvrđava sv. Mihovila, Šibenik 
Tvrđava Revelin, Dubrovnik 

PLESNI PROGRAM 2018. GODINE 


dlazak u 


vojsku plesnim 


korakom 


piše LIVIJA ZGURIĆ snimila PETRA SLOBODNJAK 


d ukupno deset koreografija, 

njih čak tri prikazuju frag- 

mente običaja vezanih uz 

odlazak mladića u vojsku što 
je utjecalo na odabir naziva ovogodišnjeg 
programa. Riječ je o koreografiji ,Ideju 
regruti" dr. sc. Ivana Ivančana prema kojoj 
je nazvan program 2018. godine. Koreo- 
grafijom ,,Za gorami, dolinami“ Stjepana 
Perka na repertoar Lada prvi su put uvr- 
šteni plesovi moravskih Hrvata, a koreo- 
grafijom ,,Simo hote mladenci" prikazani 
su svatovski običaji Turopolja u kojima 
se izvodio ples za partu, tj. mladenkino 


KD V. LISINSKI 
13.5.11930h «= = 

oglavlje, u kojemu su mladići pokazivali svoju 
mačevalačku vještinu“, rekao je Andrija Ivan- 
čan na predstavljanju programa. 

Osim plesova Hrvata koji žive na području 
današnje Češke, LADO je ovim programom 
Prvi put prikazao i pjesme i plesove otoka 
Cresa i Jezera na otoku Murteru. 

Praizvedba programa održana je 6. svib- 
nja u Molvama, rodnom mjestu dr. sc. Ivana 
Ivančana, a zagrebačkoj je publici program 
predstavljen tjedan dana poslije u Koncert- 
noj dvorani Vatroslava Lisinskog. Koncert 
je bio popraćen video ilustracijama Alena 
Vukovića. 


Ansaml LADO prvi 
je put u svojemu 
radu angažirao 
polaznike stručnoga 
osposobljavanja. 
Pavla Maslać, 
Laura Kolenković, 
Marija Regina Krot 
i Josipa Filaković 
marljivošću 

i zalaganjem 
pridonijele su 
uspješnom 
ostvarenju 
programa 


1. VOLIM GAJDE, NEK? TAMBURE TROJE - pjesme i plesovi iz Baranje 


Koreografija: Goran Knežević / Glazbena obrada: Zoran Jakunić 
2. A] SVIRAJ MIKO 

Scenski postav: Stjepan Perko / Glazbena obrada: Marijan Makar 
3. CVIĆE MOJE, JA BI TEBE BRALA - pjesme i plesovi Orleca 

na otoku Cresu 

Koreografija: Boris Harfman / Glazbena obrada: Joško Ćaleta 

4. ZA GORAMI, DOLINAMI - folklorni motivi moravskih Hrvata 
Koreografija: Stjepan Perko / Glazbena obrada: Marko First 

5. LINDŽO - poskočica iz južne Hercegovine 

Koreografija i glazba: Vladimir Kuraja 

6. DA BI SE ZRUŠILE TE LEGRADSKE GORE - pjesma iz Međimurja 
Glazbena obrada: Božidar Potočnik 

7. IDEJU REGRUTI - pjesme i plesovi Međimurja 

Koreografija: dr. sc. Ivan Ivančan / Glazbena obrada: dr. sc. Ivan 
Ivančan i Siniša Leopold 


Za program 
»Ideju regruti 
svjetlo je 
oblikovala Vesna 
DOJETETAEE Li) 
Dubravko Šarić 

1. ŽITO ŽELA ŽETELICA MLADA - pjesme i plesovi karlovačkog Pokuplja 
Koreografija: dr. sc. Ivan Ivančan / Glazbena obrada: dr. sc. Ivan Ivančan i 
Marijan Makar 

2. PROMINA - pjesme i plesovi prominskog kraja, Dalmatinska zagora 
Koreografija i glazba: Goran Knežević 

3. MA ROŽICA - pjesme i plesovi Hrvatskog zagorja 

Koreografija: Iva Cvetko / Glazbena obrada: Tibor Biin 

4. ZAGORSKI DRMEŠ 

Koreografija: Senka Jurina / Glazbena obrada: Zdravko Završki 

5. LIPA LI JE RUMEN ROŽICA - pjesme i plesovi Jezera na otoku Murteru 
Koreografija: Andrija Ivančan / Glazbena obrada: Siniša Leopold 
Kostimografija: Nenad Milin 

6. DEVOJKA, DEVOJKA, KO RUMENA JABUKA - motivi iz Turopolja 
Glazbena obrada: Zoran Jakunić 

7. SIMO HOTE MLADENCI - fragment turopoljskog svadbenog običaja 
Koreografija: Andrija Ivančan / Glazbena obrada: Zoran Jakunić 

PLESNI PROGRAM 2018. GODINE 


Završnica 
koncerta u znaku 
turopoljske 
svadbe 


+ >. 
ce 


. +e 
, 
Ee 


Tijekom godine LADO je ovim progra- 
mom nastupio u mnogim obalnim i kon- 
tinentalnim gradovima Hrvatske te dva 
puta u Bosni i Hercegovini. 

Programom ,,Ideju regruti“ i rođendan- 
skim programom ,,Antologija 11" Ansambl 
se uključio u program obilježavanja Europ- 
ske godine kulturne baštine 2018. godine. 


2.“ 
Bo. +. 


Boris Harfman, solist Ansambla LADO, autor je koreografije 
»Cviće moje, ja bi tebe brala" s kojom je Ansambl ove godine 
prvi put predstavljao plesove i pjesme Orleca na otoku 
Cresu. Glazbenu obradu potpisuje Ladov dugogodišnji 
suradnik Joško Ćaleta. 


Plesna šetnja 
Lijepom Našom 

MOLVE 

Plesnu sezonu LADO je otvorio 6. svibnja 
koncertom u rodnome mjestu nekadaš- 
njeg umjetničkog voditelja dr. sc. Ivana 
Ivančana, a planira se da takav simboličan 
početak plesne sezone bude tradicionalan. 
Tako bi se odavala počast dugogodišnjem 
umjetničkom voditelju i jednom od naj- 
istaknutijih koreografa Ansambla LADO. 


GAREŠNICA 

Program ,lIdeju regruti" predstavljen je 
18. svibnja publici u Garešnici, u dvorani 
Srednje škole ,August Šenoa". Nastup 
Lada oduševio je gledatelje, a dodatni 
pljesak izmamio je rođeni Garešničanin 
Filip Martinić, odnedavno profesionalni 
plesač pjevač Lada za kojega je taj nastup 
zacijelo bio poseban doživljaj. 


ZABOK 

U povodu obilježavanja 25. obljetnice 
grada Zaboka, 21. svibnja LADO je održao 
svoj prvi koncert u novoj Sportskoj 
dvorani Zabok, popunjenoj do posljednjeg 
mjesta. Koncert je ostvaren zahvaljujući 
suradnji Ansambla LADO i Grada Zaboka. 
Osim te suradnje, LADO uza Zabok veže 
koreografija Zagorski drmeš“ Senke 
Jurine, umjetničke voditeljice Ansambla 
Zabok, koja se ove godine našla na 


repertoaru. U publici je sjedio i mladi 
zabočki kantautor JR August koji je LADO 
gledao prvi put i bio oduševljen nastupom. 

»Jako mi se svidio koncept, a plesači i 
svirači su nevjerojatno dobri!" izjavio je 
nakon koncerta. Pljesak oduševljenja bio 
je najbolji pokazatelj kako Zabok i tamoš- 
nja publika vole i cijene tradicijsku kul- 
turu. 


JEZERA 

Narodne nošnje koje su Ladovi plesači 
nosili predstavljajući plesove i pjesme 
Jezera na otoku Murteru u vlasništvu su 


Nenada Milina, voditelja KUD-a Koledišće 
i poznatog Jezerčanina. Njemu je Andrija 
Ivančan, umjetnički voditelj Lada, 
posvetio tu koreografiju. Nakon koncerta 
Ivančan je izjavio kako ga je oduševila 
toplina murterske publike i kako je bilo 
dirljivo vidjeti razdragane posjetitelje 
koncerta koji su od samog početka pjevali 
s Ansamblom. 

Organizatori koncerta održana 13. lipnja 
pred prepunim Trgom Jezerana su Općina 
Tisno, KUD Koledišće Jezera i tamošnja 
Turistička zajednica. 

POVRATAK U LADO 


BOJAN 
POGRMILOVIĆ 
Težim 
vokalnim 
vrhuncima 


Ugledni hrvatski dirigent i vokalni pedagog od srpnja je glazbeni voditelj- 
gi u Ansamblu LADO u kojemu je bio glazbeni voditelj od 1988. do 1998. 

ine, a 1 đuvremenu je vodio mnoge hrvatske vokalne ansamble, među 
iti zbor KUD-a Ina 


22 


POVRATAK U LADO 


Nakon punih dvadeset godina vratili 
ste se na položaj glazbenog voditelja-di- 
rigenta Lada. Zašto ste se vratili - da se 
malo našalimo na ,mjesto zločina"? 

—- Kada mi postave to pitanje, našalim se na 
isti način. Prije 20 godina, kada sam odlazio 
iz Lada, činilo mi se da sam u dva mandata 
(10 godina) zaokružio jednu priču, da sam 
Ansamblu idejno i stručno dao sve što sam 
mogao te da bi moj daljnji rad bio samo 
ponavljanje. Osim toga, želio sam sebi i 
drugima dokazati da sam sposoban raditi 
i koncertne cipele, a ne samo opanke - da 
nastavimo u šaljivu tonu. I LADO je meni 
mnogo dao. U njemu sam se prvi put afir- 
mirao kao umjetnik, osobito kao dirigent i 
vokalni pedagog. U međuvremenu je moja 
karijera u svemu išla uzlaznom putanjom i 
činilo mi se da sa stečenim iskustvom, sada 
iz potpuno drugog položaja, s novim moti- 
vima i izazovima, mogu pridonijeti Ladu, a 
sebi priskrbiti zadovoljstvo da s tako kvali- 
tetnim ansamblom ostvarim nove dosege. 
To ne znači da moj nekadašnji nasljednik, a 
sada prethodnik Dražen Kurilovčan, kojega 
sam i predložio za svojeg nasljednika, 
nije radio dobro. Štoviše, iznimno cije- 
nim njegov pjevački, plesački, pedagoški 
i stvaralački rad u Ladu, posebice njegove 
obrade korizmenih napjeva. No činilo mi 
se da Ansamblu mogu ponuditi nešto novo i 
drukčije. Znate ono - nova metla... 


Upravo ste vi zaslužni što je Ansambl 
LADO prije više od dvadeset godina 
počeo nastupati i kao samostalni vokalni 
ansambl s prilično opsežnim vokalnim 
repertoarom. Hoćete li nastaviti tim 
putem, ili planirate nešto novo? 

- Danasvišenitkone možeine smije vraćati 
kotač povijesti unatrag. Nekoliko je razloga 
zbog kojih sam tada ustrajao na vokalnom 
i  vokalno-instrumentalnom programu 
odvojenu od plesa. Jedan je bio taj što je 
zbog poznatih političkih i ratnih okolnosti 
LADO prestao izvoditi velik dio dotadaš- 
njeg programa, iako je uz programske sadr- 
žaje jugoslavenskog karaktera uvijek imao 
oko 50 posto hrvatskog programa. Drugi je 
razlog što je Ansambl plesački bio prilično 
star, a pjevački u najboljim godinama. Treći 
je što sam i orkestru želio pružiti nove iza- 
zove i zadatke, prijeko potrebne za kvalite- 
tan razvoj. To je rezultiralo nekim kasnijim 
projektima koje je ostvario Goran Kačurov 

Po 


- primjerice koncerti ,U društvu svirača“. 
Naposljetku, ako smo nacionalni ansambl 
koji se bavi nacionalnim folklorom, valja 
prihvatiti da je pučka duhovna baština naše 
veliko folklorno blago koje zaslužuje da ga 
izvodi nacionalni ansambl. 


LADO se u ovih dvadeset godina kadrov- 
ski prilično promijenio. Kako, kao isku- 
san vokalni pedagog i dokazani zborski 
dirigent, ocjenjujete pjevačke domete 
sadašnjeg ansambla? 

- U opisu je mojeg radnog mjesta i rad s 
orkestrom. U tome dijelim odgovornost 
sa svojim asistentom Alanom Kanskim 
kojega smatram pravom osobom na pra- 
vom mjestu. Već sada mogu reći da je naša 
suradnja onakva kakva bi doista trebala 
biti. LADO ima 14 vrhunskih glazbenika, 
multiinstrumentalista koji izvrsno vla- 
daju svojim instrumentima, no odlični su 
poznavatelji i svih onihstilskih raznolikosti 
i finesa potrebnih za vrhunsko muziciranje 
u profesionalnom ansamblu. Kad je riječ o 
plesačima pjevačima, možda još nemamo 
nekoga kao što je bila Anđela Potočnik, 
no - neka se ne uvrijede sjajne prethodne 
generacije — mislim da je ova generacija u 
prosjeku vokalno najpotentnija dosad. 


Unutar Lada djeluju i Ladarice i Voka- 
listi Lada. Jesu li oni dio vaše umjetničke 
koncepcije? 

- Moja je dužnost nastaviti ono što su mi 
u naslijeđe ostavili Emil Cossetto, Božo 
Potočnik, Dinko Fio, Marijan Makar i 
Tomislav Uhlik. Bez obzira na njihov for- 
malni status u Ansamblu, oni su u prošlosti 


ostavili najveći trag kada je riječ o glazbe- 
nom aspektu Lada. Nakon mojeg odlaska 
nemjerljivje doprinos Dražena Kurilovčana 
i stalnoga Ladova suradnika Joška Ćalete. 
Bogatstvo ideja i glazbenog materijala te 
njihov izniman pedagoški rad ugrađen u 
Ansambl moja su obveza. Kako i u kojoj ću 
mjeri nastaviti s tim radom ovisi o mnogim 
okolnostima te o usklađivanju s koncepci- 
jom umjetničkog voditelja Andrije Ivan- 
čana. No zasad, a i u budućnosti, ne vidim 
prepreke u ostvarenju takvih projekata. 
Andrija Ivančan pozvao me u LADO znajući 
da sam stručan, ali i da sam radoholičar. 


Diskografska aktivnost Lada ponešto 
je zamrla. Mislite li je oživjeti ili je dis- 
kografija stvar prošlosti? 

- Pristaša sam diskografije. Započeo 
sam seriju snimanja CD-a s projektima 
kao što su ,Telo Kristuševo — Narodil se 
mladi Kralj", ,Kalvarija", ,LADO iz kaj- 
kavskih krajeva 1 i 2“, a prije odlaska iz 
Lada pripremio sam i dva tzv. panonska 
CD-a te djelomično pripremio ,Na moru 
i kraju“. Prethodni CD-i bili su digitalna 
reizdanja vinilnih ploča. Želim istaknuti 
i veliku ulogu i potporu tadašnjeg umjet- 
ničkog voditelja Ivana Ivančana, iznimno 
zaslužnog za nastavak tog izvrsno zapo- 
četa niza. Impresivna kolekcija Ladovih 
nosača zvuka velika je obveza, ali u ovim 
okolnostima, kada ta vrsta izdavačke dje- 
latnosti gubi na snazi, treba vidjeti je li to 
pravi put. LADO će nastaviti snimati audio 
i video izdanja, a kako i u kojem mediju će 
to biti predstavljeno — ovisit će o razvoju 
tehnologije. Ranih devedesetih s vinilnih 


izdanja prešli smo na CD-e, a i sada smo u 
tranzicijskom razdoblju. 


Hoće li vam rad u Ladu ostaviti dovoljno 
vremena za vaše dosadašnje dirigentske 
aktivnosti, primjerice vođenje mješo- 
vita pjevačkoga zbora KUD-a Ina koji 
vodite trideset godina? 

- Za boravka u Ladu radio sam s muškom 
klapom Mareta, sa ženskom klapom Cesa- 
rice, Folklornim ansamblom Venčec i Mje- 
šovitim pjevačkim zborom INA. Sa svima 
sam cijelog života radio zaista predano. 
Nikada zbog toga nije trpio posao u Ladu 
jer je moj stalni, profesionalni posao uvijek 
bio na prvome mjestu. Tako je bilo i kad sam 
radio kao profesor solo pjevanja u Glazbenoj 
školi Vatroslava Lisinskog. Ostale obveze 
usklađivat ću prema potrebama Lada. 


Mislite li da Ansambl LADO u kulturnom 
životu Hrvatske zauzima mjesto kakvo 
zaslužuje? 

- U posljednje vrijeme sve više, mnogo više 
nego kad sam prvi put bio u Ladu. Nekada 
sam govorio kako bi prvi kulturni brand 
kojim bi se naša zemlja trebala predstaviti 
u inozemstvu uvijek trebao biti LADO 


potom Zagrebačka filharmonija ili Zagre- 
bački solisti, a tek onda svi drugi. Neka 
se nitko ne uvrijedi, nikoga ne cijenim 
manje od prethodno navedenih, no to mi 
se čini prirodnim, a nije slučajno da i druge 
zemlje slično postupaju. Poimanju Lada u 
našoj javnosti i njegovoj boljoj ,vidljivosti" 
znatno je pridonijela njegova ,arenizacija“. 
LADO jeiu tome ostao vjeran sebi u izrazu, 
no s novim načinom produkcije i zakonom 
velikih brojeva pridobio je publiku koja 
dosada nije dolazila na njegove koncerte. 


Možete li nam reći koji je vaš istinski 
umjetnički i pedagoški credo koji mislite 
primijeniti u svojem budućem radu? 

- Mislim da ne postoji vrsta glazbe koja bi 
se mogla interpretirati bez strasti. Suprot- 
nih je primjera mnogo, osobito u zabavnoj 
glazbi. Mislim da svaka glazba ima neki 
svoj kontekst, neku prapovijest i u nju 
treba ,ući“ razumom, iskustvom, osje- 
tom... Najbolje svime time zajedno. Kada je 
posrijedi vokalna glazba i tehnička osnova 
za nju, ljudi najčešće misle da svatko ima 
glas za nešto. Netko za operu, netko za 
folklor, netko za jazz itd. To jednostavno 
nije istina. Svatko može imati glas za svaki 


od tih pojedinih žanrova i načina pjevanja, 
alii za sve njih zajedno. Ovisi samo o tome 
koji dio vokalne muskulature i na koji način 
rabi. Takvu sposobnost zovem vokalnim 
višebojem i uspoređujem ga s atletičarima 
desetobojcima koji vrhunski vladaju s više 
disciplina. Ta je vještina prijeko potrebna 
da bi se iskazala sva raznolikost načina pje- 
vanja u svim hrvatskim krajevima. Iako 
su moji prethodnici Potočnik, Fio i Uhlik 
ponešto radili na tome, kada sam počeo 
ustrajati na većim vokalnim razlikama i 
poštovanju stila, bilo je dosta negodovanja 
na moj račun - u Ladu i oko Lada. ,,Optu- 
žen“ sam da želim upropastiti poznati 
»ladovski“ ton. A taj ton, godinama karak- 
terističan i prepoznatljiv, zapravo je ton 
sjeverozapadne Hrvatske, i to samo jednog 
njezina dijela. Ne samo da nismo upropas- 
tili taj ton već smo ga i poboljšali te ponudili 
mnogobrojne vokalne izraze. Moj je cilj da 
u Ladu i dalje radim na tome te da još više, 
bez napora i štete za glasove pjevača, una- 
prijedim fizikalne, odnosno rezonantne 
kvalitete svih glasova. Vokalni aparat Lada 
koji sam naslijedio ima sve predodređe- 
nosti da te moje želje i namjere dovede do 
vrhunca. 

BOŽIĆNI KONCERTI 


U blagdanskom 
ozračju 


piše 

LIVIJA 

ZGURIĆ 

snimke 

PETRA 
SLOBODNJAK, 
ŽELJKO 
GAŠPAROVIĆ I 
FOTO AGENCIJA 
SJEVER 


ednosatni božićni program za zbor i 
orkestar ,Radujte se narodi“ priredili 
su Dražen Kurilovčan, Zoran Jaku- 
nić i Božo Potočnik. Ansamblom je 
dirigirao Bojan Pogrmilović koji je 
na mjesto glazbenog voditelja - dirigenta 
ponovno došao u srpnju ove godine. ,Bilo 
mi je neizmjerno zadovoljstvo ponovno 
dirigirati na božićnim koncertima Ansam- 
bla LADO jer sam bio dirigent Lada kada 


je 1990. godine začeta ta tradicija. Veseli 
me što smo publici predstavili ne samo 
standardne božićne napjeve već i neke 
rjeđe izvođene pjesme iz hrvatskih kra- 
jeva. Radovao me i glazbeni susret s našim 
vrsnim obrađivačima. Napjeve koje LADO 
izvodi oni se trude odjenuti u ruho duboko 
povezano s tradicijom, a istodobno pri- 
hvatljivo današnjoj publici“, rekao je Pogr- 
milović. 


U ovo predbožićno vrijeme već 11 
godina nezaobilazna je postaja za Ladove 

LADO je nastupio 

u obnovljenoj 
dvorani varaždinskog 
HNK (dolje). 

Koncert u Novskoj 
(lijevo). 


nastupe Svetište i Župa sv. Antuna Pado- 
vanskog na Svetom Duhu u Zagrebu. 
»Crkva sv. Antuna svake godine prepuna 
je vjernika koji svoju dušu žele oplemeniti 
hrvatskim božićnim pjesmama u izvor- 
nom i tradicionalnom obliku. Umijeće 
vrsnog Ladova orkestra i raspjevanost 
zbora pobuđuju uzvišene emocije sva- 
kog slušatelja. Domoljubni žar i tradicija 
izvornih hrvatskih skladbi koje franjevci 
njeguju u svojoj crkvi u tom se božićnom 
koncertu Ansambla LADO sjedinjuju u 
zajedničku čestitku vjernicima“, rekao je 
fra Roko Bedalov, župnik Crkve sv. Antuna 
Padovanskog. 


Božićna turneja Ansambla LADO 
ujedno je posljednja u mandatu ravnatelja 
Krešimira Dabe kojega će u siječnju 2019. 
godine zamijeniti Ileana Jurin Bakotić. 

»Poseban je osjećaj završiti mandat dir- 
ljivim božićnim koncertima koji su Ladova 
tradicija već više od 20 godina. Čarolija 
glazbe koju umjetnici Lada izvode na 
poseban način uvodi nas u blagdansko ras- 
položenje, navješćujući mir, radost i zajed- 
ništvo što nam je svima prijeko potrebno“, 
rekao je Dabo. 

Turneja i Ladova koncertna sezona 
završena je 20. prosinca nastupom u 
Hrvatskom narodnom kazalištu u Varaž- 


13. prosinca Crkva sv. Blaža, Zagreb 

17. prosinca Pučko otvoreno učilište, Novska 

18. prosinca Župna crkva sv. Jakoba, Prelog 

19. prosinca Crkva sv. Antuna Padovanskog, Zagreb 

20. prosinca Velika koncertna dvorana HNK u Varaždinu, Varaždin 


Snimka koncerta održana u Crkvi sv. Antuna 
Padovanskog emitirana je na Božić na HRT-u 
(gore). Božićnim koncertima od Ansambla se 
oprostio ravnatelj Krešimir Dabo (dolje). 


dinu. U ime Grada Varaždina skladatelj 
Davor Bobić zahvalio je Krešimiru Dabi i 
Ansamblu LADO na predivnom koncertu 
i suradnji s Koncertnim uredom Varaždin. 
Umjetnicima i publici tom je prigodom 
poželio sretne božićne blagdane i uspješnu 
2019. godinu. 

RASTANCI 


Ususret novim 
izazovima 


piše MAJA ŠITUM snimili PETRA SLOBODNJAK I MARKO MRŠE 


ražen Kurilovčan došaoje 1991. 

godine na audiciju u LADO 

sasvim slučajno, ali odmah je 

bilo jasno da je došao na pravo 

mjesto. I tada počinje njegova karijera pje- 

vača plesača, zatim voditelja zbora, a od 

2008. do ovogodišnjeg odlaska bio je glaz- 

beni voditelj-dirigent. Uz njega je Ansambl 

dosegnuo nove vrhunce o čemu svjedoče 

mnoge nagrade, primjerice Porin, kojim su 

nagrađeni njegovi albumi ,Raspelo* i ,,0, 

Isuse, daj mi suze“. Ipak, najupečatljivija 

potvrda Kurilovčanove uspješnosti odušev- 

ljenje je publike koja je razdragana odlazila 
s njegovih koncerata. 


U Ladu ste proveli 27 godina. Koje su vam 
uspomene ostale u trajnom sjećanju? 
Uspomene na lijepa putovanja, koncerte, 
oduševljenje publike i rad u dvorani. Ipak, 
osobito su me veselili korizmeni i božićni 
koncerti u crkvama jer to nisu bili samo 
koncerti nego i duhovni doživljaji koje je 
publika duboko proživljavala i iskazivala 
nam posebnu zahvalnost. Uvijek mi je bio 
iznimno važan doživljaj publike, spoznaja 
da su ljudi uživali u koncertu. To je bio 
pokazatelj da sam dobro pripremio pro- 
gram i uspješno obavio svoj posao. Jednako 
bih tako bio sretan što su izvođači uživali u 
koncertu i osjetili prisan dodir s publikom. 


Publika uvijek osjeti kada izvođači uži- 


vaju, kad i njih na pozornici ponesu 
glazba i ples? 

Svakako. To se vidi i osjeti, osobito u pje- 
vanju. Publiku ne možete prevariti. Kada 
izvođač osjeća, tijelo i vokalni aparat uskla- 
đuju se s raspoloženjem i emocije se prelije- 
vaju na pozornicu. To je posebno istaknuto 
u tradicijskoj glazbi jer svaka pjesma ima 
svoj smisao i svoju priču. Ako 22 žene i 18 
muškaraca u istom trenutku isto misle i 
osjećaju, zajedničke emocije iskazuju se na 
sceni i publika to itekako osjeća. 


Jeste li to osjetili više kao izvođačili kao 
dirigent? Koja vam je uloga bila draža? 
Jednako sam uživao kao plesač pjevač i kao 
dirigent. Trebalo mi je dosta vremena da 
se naviknem na ulogu dirigenta i na to da 
svojim glasom više ne sudjelujem u kon- 
certima. Morao sam pronaći način da svoje 
osjećaje prenesem na ansambl kako bih 
preko njih izrazio ono što želim. U početku 
mi je bilo teško, ali kako se ansambl navi- 
kavao na mene, tako su u mojim gestama 
i izrazu lica prepoznavali što želim i to bi 
uspješno ostvarivali. 


Što vam je bilo izazovnije raditi? 

Bojao sam se dirigentske uloge, pogotovo 
kad sam došao u doticaj s partiturama 
Tomislava Uhlika koje nisu bile jedno- 
stavne. Prije svojeg prvog koncerta ,Narodi 
se mali kralj" otišao sam do profesora Vla- 
dimira Kranjčevića i zamolio ga za savjet. 
Rekao mi je: ,,Pa sve ti tu piše, znaš kako 
smo radili na fakultetu — ruka lijevo, ruka 
desno". Pokazao mi je i sve mi je otprve bilo 

jasno, a njegova mi je potpora bila iznimno 
važna. Važno mi je imati potporu kolega jer 
ako to nedostaje, teško je kvalitetno obav- 
ljati svoj posao. 


Kako vam je bilo raditi sAnsamblom? 
LADO je vrlo poseban ansambl. Posao 
članova Ansambla nije lagan jer se uvijek 
moraju pretvoriti u priču koju pjesmom i 
plesom prikazuju. To su ljudi koji moraju 
imati ego i scensku drskost što je dobro za 
nastupe, ali s njima je katkad teško surađi- 
vati. Oni bi povremeno željeli izraziti nešto 
na svoj način i zaista je dobro da imaju svoje 
prijedloge i vizije, osobito u solističkim 
ulogama, ali dirigent je taj koji odlučuje 
kako nešto treba izvesti. Mora se naći kom- 
promis. Katkad je bilo prijepora, ali i jako 
lijepih trenutaka u kojima smo ostvarivali 
vrhunske rezultate. 


Izvrsni rezultati očituju se u prizna- 
njima poput nagrada ,Ivan Lukačić? 
na Varaždinskim baroknim večerima, 
»Orlanda? na Dubrovačkim igrama i 
osvajanjem mnogih Porina. Koja su vam 
priznanja bila najdraža? 

Priznanje koje smo dobili za ,Raspelo" jako 
me iznenadilo jer ga nisam očekivao. To je 
bio moj prvi album, a nagrada je bila dokaz 
da dobro radim i značila je poticaj, bila je 
vjetar u moja leđa. Drag mi je i Porin za 
korizmeni album ,,0, Isuse, daj mi suze* na 
kojemu su napjevi Slavonije, Baranje i Sri- 
jema. Vrlo mi je lijepa ta glazba i ponekad 

se sam sebi čudim kako sam se uopće sjetio 
da na taj način obradim te napjeve koji su 
šturi, ali imaju divan tekst. Kad danas slu- 
šam taj CD, osjećam veliko zadovoljstvo. 


Koliko vam je bilo važno predstaviti 
povijest i tradicijsku baštinu vašeg rod- 
nog Turopolja? 

Trudio sam se u program Lada uključiti 
napjeve svojega kraja kojih nema baš puno. 
Želio sam pridonijeti nečime svojem zavi- 
čaju i to me jako veselilo. A bilo je drago i 
mojim Turopoljcima - jer kada nešto izvodi 
LADO, to je dokaz da je uistinu dobro. 


U jednom ste intervjuu izjavili da ste u 
Ladu prodisali kao glazbenik... 

Kad se počnete baviti glazbom, škola vas 
postavi u neke okvire i nauči pravilima 
igre. Ali, kad sam u Ladu postao zborovođa, 
poslije i dirigent, spoznao sam da to uopće 
nije glazba. Glazba nije ono što je napisano 
na papiru nego ono što izlazi iz čovjeka. 
Upravo sam u Ladu imao priliku tradicij- 
skom glazbom izraziti sebe i svoje osjećaje. 


Što ste naučili tijekom svih ovih godina 
provedenih u Ansamblu LADO? 
Biti svoj i nikoga ne oponašati. Svatko tko 

pjeva mora pjevati svojim glasom i pre- 
nositi svoje emocije na publiku, dakako 
u sklopu ansambla. Uvijek sam bio svoj i 
to me katkad koštalo živaca, naposljetku 
i posla. Nisam želio da netko drugi kreira 
moj umjetnički put jer glazbu doživljavam 
vrlo emotivno. Tako sam radio s Ansam- 
blom - zdušno i sa srcem. Mislim da je to 
smisao umjetnosti. Istodobno moramo biti 
svjesni da smo svi prolazni. I nakon mojeg 
odlaska, ili odlaska bilo kojeg kolege, LADO 
nastavlja dalje jer on je zvijezda. 


Kako ste se uopće zatekli u Ladu? 
Sasvim slučajno. Vozio sam do Lada kolegu 
koji je ondje trebao nešto obaviti. Dok sam 
ga čekao, pristupio mi je drugi kolega i 
pitao me jesam li došao na audiciju. Nisam 
uopće znao da je audicija, ali nakon toga 
sam otišao na Muzičku akademiju na kojoj 
sam studirao, kopirao dokumente, pre- 
dao ih u LADO i poslije prošao na audiciji. 
Dotada mi nije palo na um prijaviti se jer 
sam mislio kako nisam dovoljno dobar da 
bih bio dio Lada. 


Kada je počela vaša ljubav prema glazbi? 
Otkad znam za sebe stalno sam nešto 
pjevao. Završio sam šest godina osnovne 


saGaass.. 
KAKRRNKA 
xaxa. 
a... 
*. : 
.. “ 
. 


glazbene škole i tada su učiteljice mojim 
roditeljima rekle da me treba upisati u sred- 
nju glazbenu školu jer imam talenta. Bio 
je problem što sam svirao harmoniku, a ne 
klavir koji se tražio, ali moj je otac poznavao 
jednog trubača koji je bio član Filharmonije 
iuz njega sam naučio svirati trubu. Nju sam 
upisao u srednjoj glazbenoj školi Vatroslava 
Lisinskog, a poslije sam položio i klavir. No 
nastavio sam svirati trubu koju izrazito 
volim i zahvaljujući njoj u mojoj matičnoj 
kući već 14 godina postoji brass festival 
koji je bio moja zamisao. Nakon završetka 
srednje škole ukazala se mogućnost da stu- 
diram u Rimu, ali nisam bio siguran hoću li 
se snaći u Italiji, pa sam otišao na prijamni u 
Zagreb i upisao se na Muzičku akademiju. 


U svojoj matičnoj kući, Pučkom otvore- 
nom učilištu Velika Gorica, bili ste vodi- 
telj Odjela za kulturu? 

Radim u svojem gradu i sva kulturna doga- 
đanja u sklopu su moje djelatnosti — kino, 
kazalište, predavanja, koncerti... Vrlo sam 
zadovoljan što sam se sada vratio klasici, ali 
i što sam u dodiru sa svim ostalim glazbe- 
nim žanrovima jer program kreiram za sva- 
koga, a ne samo za svoj ukus. To me veseli i 
usrećuje. 

KORIZMENI KONCERTI 


Kad majka 
oplakuje sina 


piše LIVIJA 
ZGURIĆ 


snimila PETRA 
SLOBODNJAK 


14. ožujka 
17. ožujka 
18. ožujka 
20. ožujka 
21. ožujka 


akon jednogodišnje stanke LADO je nastavio 

održavati tradicionalne korizmene koncerte. 

Program nazvan ,,Gospin plač“ ove je godine 

izveden u Zagrebu, Prelogu, Slavonskom 

Brodu i Slatini. Koncert u Zagrebačkoj katedrali s kojom 

je LADO suradnički povezan već više od dva desetljeća 
održan je u sklopu manifestacije ,Pasionska baština". 

U jednosatnom programu izvedeni su tematski 


napjevi ,,Gospina plača" iz raznih hrvatskih krajeva koje 


Župna crkva sv. Blaža, Zagreb 
Župna crkva sv. Jakoba, Prelog 
Crkva Presvetog Trojstva, Slavonski Brod 
Zagrebačka katedrala, Zagreb 
Crkva bl. Ivana Merza, Slatina 


su obradili Dražen Kurilovčan, Joško Ćaleta, Krunoslav 
Šokac, Vid Balog, Ivica Ivanković i Marko Markovina. Riječ 
je o lirsko-epskim pasionskim napjevima koji potresnim 
emocijama Majke Marije opisuju Kristovu muku i smrt. 

Isti je taj program na Varaždinskim baroknim veče- 
rima 2014. nagrađen prestižnom Nagradom ,Ivan Luka- 
čić" za etnomuzikološki rad i očuvanje hrvatske glazbene 
baštine. Ansamblom je tada dirigirao maestro Dražen 
Kurilovčan. 

VESELI LADO 


Štrumpfastični 


Božić 


ad je u Velikom Štrumpflado Selu 

pao snijeg, započela je priprema za 

najštrumpfastičniji blagdan — Božić! 

Svatko ima svoj zadatak, ali prije 
svega valja zagrijati tijelo i duh, a to najbolje radi 
Hrga (Klara Kašnar). Zagrijana glasa i stasa te 
glasno pjevajući poznate štrumpfmelodije plavci 
su se bacili na posao. 


piše ANITA HUĐEK 


snimila PETRA 
SLOBODNJAK 


LADO GODIŠNJAK 2018. 


Darove je, kao prava šopingholičarka, naba- 
vila Štrumpfeta (Dijana Banek), Svirko (Josip 
Križanić) na trubi uvježbava solo za početak 
svečanosti, a diplomirani vrsni kuhar Klop 
(Antun Leinveber) pod budnim okom Lumena 
(Ina Milačić) i Papa Štrumpfa (Dubravko Radić) 
završava pripremanje čudesnog štrumpfnapitka 
namijenjena svim štrumpfovima za proslavu 
Božića. Lijena Spavalica (Doroteja Juratović) 
odmah je zaspala, Medeni (Pavla Maslać) nema 
vremena ni za što jer je neprestano zaokupljen 
samim sobom, Mrguda (Kristina Opačić Vru- 
ćina) sve smeta i ide mu na živce, a Zaljubljenku 
(Anita Huđek) se svi previše sviđaju. Tu su još 
i Tupko (Ana Drobina) te štrumpfbeba Štrum- 
pfić (Filip Lončarić), no oni ionako zbog svoje 
tupavosti i mladosti više odmažu nego pomažu. 
Uzbuđenje je na vrhuncu jer nedostaje još samo 
posljednji sastojak za napitak i tada će sve biti 
gotovo! 


Scenarij, scenografija, koreografija i kostimografija 
kolektivno je autorsko djelo svih sudionika predstave 


S druge pak strane, Božić nimalo ne 
veseli Gargamela (Fin Hrvaćanin). Ogor- 
čen i ljutit razmišlja kako uništiti Štrum- 
pfove. Ometaju ga i izgubljena djeca 
(Mateja Kovačević i Lovro Vešliga) koja 
su u potrazi za izgubljenim Djedom, no 
Gargamelu pada sjekira u med kada ih 
odluči nadmudriti i iskoristiti. Sklopi 
dogovor sa Zlikovcem (Filip Martinić) 
koji djecu želi oteti, ali istodobno i s obite- 
lji malenih (Krešimir Dabo i Ileana Jurin 
Bakotić) koja ih želi vratiti. 

Nasreću, štrumpfastična šuma puna je 
štrumpfova, pa oni pronalaze djecu prije 


Gargamela, zajedno dovršavaju napitak i 
složnošću, ljubavlju i glasnom pjesmom 
poraze Zlikovca i njegovu crnu magiju te 
djecu vrate njihovoj obitelji. Nakon zajed- 
ničkog slavlja i plesa s djecom i publikom 
koja ih je vjerno pratila pronašli su i Djeda 
Božićnjaka (Goran Malus) nakon čega je, 
kao i svake godine, uslijedilo darivanje. 
Glumačka je družina ove godine zapla- 
vila cijelu dvoranu, a sve to ne bi bilo ostva- 
rivo bez pomoći Miljenke Lenđel koja je 
pripremila kostime, Matije Aukera zadu- 
žena za svjetlo i ton, Tomislava Banića koji 
je osigurao tehničku potporu te Petre Slo- 


Osim Štrumpfova, djecu je posebno 
razveselio i Djed Božićnjak koji je 
donio darove 


bodnjak i Željka Kveštaka s vječno budnim 
okom kamere. 

Hvala djeci i kolegama čiji su osmijesi 
i pljesak najveća nagrada našoj glumač- 
koj družini koja svake godine uveseljava 
veliku ladovsku obitelj i uvodi ih u blag- 
danske svečanosti koje će nastaviti u svo- 
jim domovima. 

ROĐENDANSKI KONCERTI 


Vjernoj publici 
na dar 

Ladov koncert 
u Hrvatskom 


Bean tudeni je iznimno važan mjesec = nazvan ,Antologija II? izveden je u Hrvat- 
ZeunIč za LADO. Obilježavajući svoj skom narodnom kazalištu u Zagrebu, 
rođendan, Ansambl svake godine Koncertnoj dvorani Ivane Brlić Mažuranić 
Skirnila u studenome publici nudi niz u Slavonskom Brodu, Centru Gervais u 
PETRA cjelovečernjih koncerata. Opatiji, a uz potporu Ministarstva kulture 
SLOBODNJAK Nakon sudjelovanja na Ethno Summitu — iuPučkom otvorenom učilištu u Pazinu. 

TradicijaNova u Beogradu početkom stu- Antologijski programi koje je osmis- 
denoga, na kojemu su nastupili zajedno s = lio umjetnički voditelj Andrija Ivančan 
kolegama iz Ansambla KOLO, umjetnici posvećeni su autorima i glazbenim obra- 
Lada nastavili su nastupe tradicionalnim  đivačima koji su obilježili umjetnički put 
rođendanskim plesnim koncertima. Lada — prof. Zvonimiru Ljevakoviću, dr. 

Pripremljen je dvosatni program sastav- sc. Ivanu Ivančanu, Božidaru Potočniku, s kolegama iz Ansambla KOLO, posebno se 

ljen od nekih najpoznatijih koreografija s — Marijanu Makaru i drugima. veselimo nastupima u drugim gradovima 

Ladova dugogodišnjeg repertoara, poput »U mjesecu u kojem obilježavamo 69. Hrvatske. Bilo nam je iznimno drago prvi 

»Slavonskih kraljica“, Valpovačkog kola“, = rođendan, LADO predstavlja niz cjelove- put nastupiti u prekrasnoj dvorani Centra 

»Posavskih plesova" i ,Linđa“. Program  černjih plesnih koncerata, a osim suradnje Gervais u Opatiji", istaknuo je Krešimir 

sieanfee sa Dabo, ravnatelj Ansambla LADO. 
tradicionalni Samo nekoliko tjedana nakon uspješ- 


nog koncerta u Beogradu, LADO je 26. 
studenoga, zajedno s umjetnicima Ansam- 


narodnom . : . 
kazalištu u bla KOLO nastupio u Koncertnoj dvorani 
Zagrebu bile su Vatroslava Lisinskog. Zagrebačkoj publici 

razgrabljene dstavljen je zajednički Ru! 
(desno i gore predstavljen je zajednički program ,Ruku 
desno) pod ruku 2.0.". Tako je nastavljena obnov- 

13. studenoga 


16. studenoga 
20. studenoga 
21. studenoga 
26. studenoga 


LADO je nastupio u Centru Gervais u Opatiji (gore) i u Pazinu (desno dolje) 


Koncertna dvorana ,,Ivana Brlić Mažuranić*, 
Slavonski Brod 

Hrvatsko narodno kazalište, Zagreb 

Centar Gervais, Opatija 

Pučko otvoreno učilište Pazin, Pazin 
Koncertna dvorana Vatroslava Lisinskog, 
zajednički koncert s Ansamblom KOLO 

s programom »Ruku pod ruku 2.0.“, Zagreb 


ljena suradnju dvaju ansambala započeta 
2016. godine. 

PRVI PANONSKI FOLKLORNI FESTIVAL 


Pod zvjezdanim 


osječkim nebom 


piše TIHOMIR SLIVKA (tajnik-producent ,HKUD-a Osijek 1862."/ PFF Osijek) 


snimila PETRA SLOBODNJAK 


a programu prvog Panon- 
skog folklornog festivala, u 
godini = europske = kulturne 
baštine, treća večer iščekivala 
se s posebnim zanimanjem. Gledatelji su 
24. lipnja svoja mjesta popunjavali već 
u popodnevnim satima, a uoči nastupa 
Ansambla LADO u 21 sat slobodno mjesto 
moglo se pronaći još samo na travnjaku. 
Bilo je ondje ljudi različite dobi, inte- 
resa i profesija, od zaljubljenika u tradicij- 
sku kulturu i folklor kao njegovu snažnu 
sastavnicu, folkloraša, do džezera, od odra- 
slih do onih najmlađih posjetitelja koji su 
- možda - mislili da će se na velikom video 
zidu prikazivati njima omiljeni crtići. 

Uza secesijski zdenac, na travnjaku na 
desnoj obali Drave, ispod vedrog osječkog 
neba - tako se barem činilo - okupio se cijeli 
grad. Bio je ondje ijedan dječačić plavi, koji 
će se još jednom pojaviti u ovoj priči... 

Na prvu zvonjavu konkatedrale čija su 
zvona te nedjelje otkucavala posljednje 
sekunde dvadesetog sata, žamor je utih- 
nuo. Na deveti zvon pozornicu su počeli 
osvajati nasmijani, vedri i dobro raspolo- 
ženi članovi Ansambla LADO. Iznad njih 
natpis: ,Ideju regruti". 

Tako je nazvan stominutni program 
međimurskih pjesama koji je koreograf- 
ski i glazbeno sjedinio dr. sc. Ivan Ivan- 
čan, udahnuvši im život, izvornu ljepotu 


i ljubav. U predvečerju Dana državnosti 
putovali smo s Ansamblom LADO cijelom 
Lijepom Našom, alii širim prostorima. Malo 
sitnim bolama i brzim kolom, pa tanecom 
z mesta i na okolo, koracima južnomorav- 
skih Hrvata, za kolovođom Linđom, kuri- 
tarima i vekslin polkom. Zastadosmo — pa 
krećemo ponovno! Đikalicom do popasove, 
pa Judin polkom do Balarina i svi u svatove 
turopoljske na ples za partu! Ladovci i gle- 
datelji zajedno. U nekim trenucima glasno i 
snažno, tako da se čuje nadaleko i naširoko, 
a katkad s tihim zvucima violine, uskla- 
đenim s vodenpjevom dravskih valova na 
putu prema moćnom Dunavu. 

Vrijeme je te večeri proletjelo. Kao i 
ostalih dana i noći tijekom trajanja Panon- 
skog folklornog festivala, prvog u povijesti 
našega grada. Od izvornih grupa, ponajbo- 
ljih ansambala i društava iz naše zemlje, 
Hrvata iz Mađarske pa do Ansambla LADO, 


Iva Piler oduševila je publiku svojom 
solo izvedbom 


LADO je Osijeku predstavio novi program koji 
je na otvorenome gledala publika pristigla iz 
cijele Slavonije 


veleposlanika nacionalnog identiteta i 
brižnog čuvara hrvatske folklorne baštine, 
festival je emocijama i radošću ispunio 
najoptimističnija očekivanja publike. 

Nisam zaboravio na plavog dječačića s 
početka priče. Prišao sam mu u koncertnoj 
stanci i pitao ga kako se zove. Zagledan u 
pozornicu, okrenuo mi je leđa i pokazao 
ruksak na kojemu je pisalo: IVAN. 


»Ivane, sviđa li ti sekako umjetnici pje- 
vaju i plešu?" upitah ga. 

Dječačić izvadi kažiprst iz usta ipokaže 
mi pozornicu na kojoj je uskoro trebao 
početi drugi dio koncerta, a zatim podigne 
ručicu i pogled prema nebu... 


Baš mu smetam, sve je rekao, pomi- 
slih. Tako je to kad LADO nastupa pod 
zvjezdanim osječkim nebom u čemu 
istinski uživaju svi naraštaji, od naj- 
mlađih do publike srednje i starije 
dobi. 

GOSTOVANJE U BOSNI I HERCEGOVINI 


Kad regruti 


plešu 1 


piše INA KOSTELAC 

snimke JELENA JANKOVIĆ, ARHIVA 
RADIOPOSTAJE MIR MEĐUGORJE, 
ARHIVA HKD-A NAPREDAK BUSOVAČA 


Ladovci na probi HKD-a 
Napredak Busovača 

Ansambl narodnih plesova i pjesama 
Hrvatske LADO gostovao je od 28. lipnja 
do 2. srpnja 2018. u Kiseljaku i Vionici. 
Cjelovečernji plesni koncert  ,Ideju 
regruti" održan je 29. lipnja 2018. u 
Sportskoj dvorani Kiseljak pred više od 
1500 gledatelja, u sklopu svečane završ- 


1 pjevaju 


nice petog izdanja manifestacije ,,Hrvat- 
sko proljeće Središnje Bosne". Priredbu 
su organizirale Općine Kiseljak, Udruga 
mladih Efekt i folklorni sastav pri HKD 
Napredak. Večer uoči svojega koncerta 
umjetnici Ansambla posjetili su probni 
nastup hrvatskog folklornog sastava HKD 
Napredak, pružajući im tako potporu i 
ohrabrujući ih za nastup. 

LADO je još jednom potvrdio da svoje 
nastupe sustavno organizira i u manjim 
mjestima u kojima ga posjetitelji doče- 
kuju otvorena srca, obuzeti osjećajima 
bliskosti s nacionalnom folklornom bašti- 
nom. Takvidogađaji pobuđuju jak emocio- 
nalni naboj između izvođača i publike te 
jednima i drugima ostaju u trajnom sje- 
ćanju. 


Skraćeni plesni koncert iz programa ,Ideju 
regruti" održao je LADO 1. srpnja u herce- 
govačkom mjestu Vionica, u sklopu VII. 
međunarodne večeri folklora ,Vionica 
2018". Iste su večeri nastupili Ansambl 
KOLO iz Srbije i makedonski nacionalni 
ansambl TANEC. Koncert je pratilo tristoti- 
njak oduševljenih posjetitelja. Te se večeri 
igrala i nogometna utakmica Hrvatska — 
Danska zbog koje su se u garderobi okupili 


umjetnici svih ansambala. Slavljenički ugo- 
đaj s pozornice u garderobi se pretvorio u 
napeto navijanje, popraćeno uzbuđenjem 
navijača koji pomno prate nogometne utak- 
mice. Svim će sudionicima taj neobičan 
susret folklornog nastupa članova triju 
ansambala, ujedno strastvenih nogomet- 
nih navijača, ostati u trajnom sjećanju. U 
garderobi je vladala napeta i vesela atmos- 
fera koja bi mogla biti uzor ponašanju navi- 
jača na stadionskim tribinama. 


Umjetnici Lada i Kola vatreni su nogometni navijači što je 
potvrdila napeta atmosfera iza pozornice 


Organizator je na kraju koncerta ravnateljima 
uručio slike kao uspomenu na zajedničku večer 
u Vionici 

MEĐUNARODNA SURADNJA 


MANE 
prvi put 
u Hrvatskoj 


Folklor ne poznaje i ne priznaje granice među državama, 
a to je potvrdio i zajednički nastup Mađarskog državnog 
narodnog ansambla MANE i Ansambla narodnih 

plesova i pjesama Hrvatske LADO u Koncertnoj dvorani 


Vatroslava Lisinskog u Zagrebu 


piše LIVIJA ZGURIĆ snimila PETRA SLOBODNJAK 


ađarski državni narodni ansambl 

MANE u 70 godina postojanja 

pred hrvatskom je publikom 

prvi put nastupio 29. svibnja u Koncertnoj 
dvorani Vatroslava Lisinskog u Zagrebu. 

Suradnja LadaiMANEA započelaje 2017. 

godine u Mađarskom institutu u Zagrebu, 

kada suseumjetnici obajuansambala prisje- 

ćali Antala Kricskovicsa, hrvatskoga ples- 

nog umjetnika iz Mađarske, koreografa 

Mađarskoga državnog narodnog ansambla 

i nekadašnjeg plesača pjevača Lada. Mnogi 

ističu kako je njegova umjetnost snažno 

povezivala kulture obaju naroda. 

Orkestar i plesači MANEA prikazali su 
zagrebačkoj publici, uz autentičnu glaz- 
benu pratnju, najljepše mađarske narodne 
plesove Kalocsa, Szatmara i Kalotaszega. 
Umjetnici Lada otplesali su plesove s otoka 
Cresa, iz Baranje i Međimurja. 

»Želimo da se prepozna kako Mađar- 
ska danas nije samo ono što znače njezine 
službene granice. Kada govorimo o proš- 
losti i kulturnoj baštini, plesovima, zvu- 
kovima, čak i lijepim glasovima mladih 
djevojaka i mladića, možemo predstaviti 


Folklorni susret organizirao je Mađarski 
institut u Zagrebu i Anna Szlanyinka 
(gore). 

Nadigravanje hrvatskog i mađarskog 


cimbalista oduševilo je publiku (dolje i 
dolje lijevo) 


Nj. E. Jozsef Zoltan Magyar, veleposlanik 
Mađarske u Hrvatskoj zahvalio je nakon 
koncerta umjetnicima i sponzorima 


m HRB AA 


INA sponzorirala zajednički 
koncert profesionalnih 
ansambala Hrvatske i 
Mađarske 


INA-Industrija nafte d.d. jedan je od sponzora zajedničkog 
koncerta Ansambla LADO i Mađarskog državnog narodnog 
ansambla MANE, održana 29. svibnja u KD Vatroslava 
Lisinskog. Najveća naftna kompanija u Hrvatskoj godinama 
je uključena u različite aktivnosti koje pridonose razvitku 
društva na svim područjima. To uključuje i potporu 
različitim kulturnim projektima i ustanovama. INA je 
prepoznala važnost kulturnog povezivanja Hrvatske i 
Mađarske te očuvanje nematerijalne baštine koju LADO 
desetljećima predstavlja na domaćim i inozemnim 
pozornicama. 

MEĐUNARODNA SURADNJA PROMAKNUĆA 


kad se prisjećamo i 150. godišnjice Hrvat- 
sko-ugarske nagodbe kojom smo u drugoj 
polovici 19. stoljeća počeli stvarati mode- 


ran svijet", rekao je Nj. E. Jozsef Zoltan 
Magyar, veleposlanik Mađarske na kon- 


ferenciji za novinare održanoj povodom 
predstavljanja zajedničkog koncerta. 
Na program i plodnu suradnju osvrnula 


se i Maria Ferencz, projektna menadžerica 
vanjskih poslova ansambla MANE: ,Oni 
koji se bave folklorom i poviješću folklora 
dobro znaju da su repertoari nekih bliskih 
zemalja isprepleteni i nadopunjuju se što 


samo potvrđuje da u kulturi nema granica. piše avo Begovac, Boris Harfman, Igor Horvat, Snježana Hulina, Kristina Opačić Vrućina i Dražen Zovko u 
Nadam se da će zagrebačka publika u ovom ANDRIJA travnju su s mjesta plesač pjevač srednjih uloga promovirani u soliste Ansambla LADO. Zavrijedili su to 
nastupu doživjeti mnoga ugodna iznena- IVANČAN svojim dugogodišnjim radom, napretkom u tehničkoj i stilskoj izvedbi plesnih i vokalnih elemenata poka- 
đenja u plesnim kretnjama, plesovima, zanih tijekom izvođenja cjelovečernjih plesnih programa i vokalnih koncerata u proteklim sezonama. Oni su 
pjesmama i kostimima, odnosno narodnim snimila umjetnici koji kontinuirano napreduju, poticaj su mlađim kolegama, a promaknuće u novu kategoriju odraz je 
nošnjama. Nastupit ćemo s najčudesnijim, PETRA njihove savjesnosti i predanosti izvedbenom dijelu programa, brige o nošnjama i scenskom izgledu te kolegijal- 
najmelodičnijim, najritmičnijim plesovima SLOBODNJAK nog ponašanja i poticanja timskog rada u kolektivu. 
i pjesmama Karpatskog bazena. I to dijela 
na području Mađarske te onih dijelova u Pavo r Snježana 
kojima žive pretežito Mađari." Program je Begovac Hulina 
Koncert se ostvario uz potporu MOL trajao više od 
Grupe i INA-e. dva sata > sm 
. 
- 

Na koncertu su cijeli Karpatski bazen. Razdvajaju nas i ro 

pa dei visoki Drava i Mura, ali u folkloru nema granica . 

(sasvim gore) ni zidova i nadam se početku dalekosež- Boris Kristina 


nije suradnje kojom ćemo nadoknaditi 
dosadašnje propuste. Povijesno gledano, 
imamo zajedničke junake i iznimno mi 
je drago što ćemo koncert u najvećoj kon- 
certnoj dvorani u Zagrebu održati u doba 


4 


Dražen 
Zovko 


i Harfman Opačić 

Ladovci na ako se u poimanju javnosti LADO naj- —— mladih crnogorskih likovnih umjetnika. 
jp eg _ | češće doživljava kao plesni ansambl, »Cilj je projekta prikaz i upoznavanje 
ispred Perasta u on ipak nije samo to: s jednakim žarom kulturne baštine dvaju naroda, poticanje 
bokokotorskom Ladovi umjetnici izvode vokalno-instru- = razumijevanja stvaralaštva mladih nara- 
zaljevu 


mentalne programe kojima hrvatskoj i 
inozemnoj publici predstavljaju bogatstva 
nacionalne tradicijske umjetnosti. 

Sredinom travnja LADO je održao 
tri vokalno-instrumentalna koncerta u 
Mostaru, Tivtu i Dubrovniku. 

Proteklo je više od 10 godina od posljed- 
njeg nastupa Ansambla LADO u Crnoj 
Gori. I ovog je puta Ansambl u Tivtu odu- 
ševio crnogorsku publiku koja je uživala 
u izvedbama poznatih hrvatskih narod- 
nih pjesama, ali i napjeva iz Boke kotor- 
ske posebno pripremljenih za tu prigodu. 
Koncert održan 14. travnja u Domu voj- 
ske označio je početak međunarodnog 
kulturnog projekta ,Putevima bokeljskih 
Hrvata", nastavljen u Hrvatskoj izložbom 


štaja i osnaživanje suživota dvaju naroda 
u Crnoj Gori i Hrvatskoj. Građani Hrvat- 
ske moći će se u sljedećih nekoliko godina 
upoznati s kulturnom baštinom duboko 
ukorijenjenom u povijest i Hrvatske i Crne 
Gore“, istaknuo je autor projekta Toni 
Dabinović. 

Prije gostovanja u Crnoj Gori LADO je 
nastupio u prepunoj Velikoj dvorani Hrvat- 
skog doma hercega Stjepana Kosače, u 
sklopu Mostarskoga proljeća 2018. - XX. 
dana Matice hrvatske u Mostaru. 

Gostovanje je završeno 16. travnja u 
Dubrovniku koncertom nazvanim ,,Dobar 
večer, dobri ljudi" u organizaciji naših dra- 
gih prijatelja iz Folklornog ansambla Linđo 
i Kazališta Marina Držića. 


JUŽNA TURNEJA 


LADO je u 


program uvrstio 
nekoliko napjeva 
Hrvata iz Boke 


kotorske 


Toni Dabinović, organizator 
koncerta u Tivtu i Ranko 
Vučinić, PR stručnjak 


Tragovima 
bokeljskih Hrvata 


Pog ) u. a 


Domaćini koncerta u Dubrovniku: predsjednik GV-a Marko Potrebica, 
ravnatelj Linđa Vlaho Kljunak i ravnatelj Kazališta M. Držića Mato Franković 


\ 


LADO je publiku u Dubrovniku iznenadio proljetnim 


pišu INA KOSTELAC I LIVIJA ZGURIĆ snimke LUKO BRAILO I FOTO ARHIVA AGENCIJE SELECT PR u B 
vokalno-instrumentalnim koncertom 

Orkestar Lada u 
Zagrebu 1 Beču 


piše JOSIP NALIS 
(savjetnik ravnatelja KD 
Vatroslava Lisinskog) 


snimili 
PETRA SLOBODNJAK 
IJOSIP NALIS 

maloj dvorani Vatroslava 

Lisinskog u Zagrebu 

Orkestar Lada održao je 
7. listopada izvrstan koncert koji 
je publika nagradila dugotrajnim 
pljeskom. Isti je program pred- 
stavljen ina 14. festivalu hrvatske 
glazbe u Beču. U sklopu festivala 
u Beču voditelj Orkestra Alan 
Kanski i graditelj i svirač Stjepan 
Večković održali su jednosatnu 


radionicu hrvatskih tradicijskih 
glazbala. Polaznici radionice upo- 
znali su se na predavanjima i u 
praktičnoj obuci s bogatstvom 
tradicionalnih hrvatskih glazbala 
te njihovom izradom i uporabom. 
Večernjim koncertom Orke- 
star je posjetitelje upoznao s 
raskošnom tradicijskom i folklor- 
nom baštinom cijele Hrvatske. 
Izvrsno osmišljen orkestralni 


program izveden je tek drugi put, 
ubrzo nakon premijerne izvedbe 
u Maloj dvorani Vatroslava Lisin- 
skog. Nastup je oduševio publiku 
i u Zagrebu i u Beču. Bila je to još 
jedna potvrda iznimne kvalitete 
Ladova Orkestra koji tvori 14 
glazbenika multiinstrumentali- 
sta. Sviraju osamdesetak tradi- 
cijskih glazbala iz svih hrvatskih 
regija. 


Ladovi glazbenici pripremili su raznolik program i izveli više od 20 pjesama 


Gostovanje Orkestra Ansambla 
LADO u Beču tematski se nado- 
vezalo na preostala četiri kon- 
certa Festivala čime je zaokružena 
lepeza glazbenih stilova i žanrova, 
a bečkoj publici predstavljeno ono 
najbolje iz Hrvatske. 

I obilježavanje predstojeće veli- 


ke 70. godišnjice Ansambla, kao 
i mini 15. obljetnice Festivala 
2019., planira se gostovanjem cije- 
log Ansambla u Beču. Tako bi bila 
nastavljena hvalevrijedna suradnja 
Festivala i Ansambla LADO. 

Oba događanja ostvarena su 
uz potporu Sveučilišta za glazbu 


INOZEMNO GOSTOVANJE 


i scensku umjetnost u Beču 
(Universitit fir Musik und dar- 
stellende Kunst Wien) - Odsjeka 
za muzikologiju i folkloristiku. 
Festival _ od početka podupiru 
Grad Zagreb, Ministarstvo kul- 
ture i Turistička zajednica grada 
Zagreba. 


Radionice u Beču 
bile su namijenjene 
studentima 
Sveučilišta za 
glazbu i scensku 
umjetnost 

STRUČNI SKUP 


Identitet u korijenima 
nacionalne baštine 


Na stručnom skupu namijenjenu ravnateljima 
predškolskih ustanova, održanu u prostorijama Ansambla 
LADO, stručnjaci različitih područja obrazovanja i kulture 


govorili su o važnosti izgradnje identiteta na temeljima 
nacionalne baštine 


piše 

INGA SEME 
STOJNOVIĆ 
(voditeljica 
stručnog skupa) 


snimila 
PETRA 
SLOBODNJAK 


eđužupanijski stručni skup 
»Uloga ravnatelja u izgrad- 
nji identiteta na temeljima 
baštine Republike Hrvat- 
ske", namijenjen ravnateljima  pred- 
školskih ustanova, održan je 15. veljače 
2018. u prostorijama Ansambla LADO. 
Taj je stručni skup rezultat dugogodišnje 
uspješne suradnje Agencije za odgoj i obra- 
zovanje i vodstva Ansambla LADO. 
Ravnatelji, stručnjaci ključni za osi- 
guranje kvalitete u odgoju i obrazovanju, 
mogli su jačati svoje sposobnosti na tom 
području u 2018. godini, proglašenoj godi- 
nom europske baštine. Jedan od ciljeva 

Inga Seme 
Stojnović i Tihana 
Šimunić iz AZOO-a 


skupa bio je osvijestiti važnost izgrad- 
nje identiteta na svim razinama odgoj- 
no-obrazovnog rada na temeljima baštine. 
O temama kao što su ,Jezični identitet u 
ranoj i predškolskoj dobi", ,,Profesionali- 
zacija izvedbene tradicijske umjetnosti na 
primjeru Ansambla LADO", 
»Razvoj Instituta za etno- 
logiju i folkloristiku" i 
»l00 godina Etnografskog 
muzeja u Zagrebu“ govorili 
su stručnjaci iz tih usta- 
nova. Ravnatelji su pozorno 
pratili ono što su im govorili 
mr. sc. Inga Seme Stojnović, 
viša savjetnica za ravnatelje 
u predškolskim ustanovama Agencije za 
odgoj i obrazovanje, i prof. Tihana Šimunić, 
voditeljica Odjela za opće poslove, Krešimir 
Dabo, ravnatelj Ansambla LADO, dr. sc. Iva 
Niemčić, znanstvena suradnica Instituta za 
etnologiju i folkloristiku i Katarina Bušić, 
viša kustosica Etnografskog muzeja. 

Osim Krešimira Dabe, u ostvarivanju 

ciljeva stručnog skupa pomogli su mnogi 
umjetnici Ansambla LADO. Zahvaljujući 
njima ravnatelji predškolskih ustanova 
mogli su čuti, vidjeti i sudjelovati na radio- 
nici tradicijskih glazbala. Vodili su je vodi- 
telj orkestra LADO Alan Kanski i solist 
Stjepan Večković. Radionicu tradicijskih 
plesova vodio je plesni par, solisti Vlatka 
Hlišć i Željko Kveštak uz pratnju korepeti- 
tora Antuna Kotteka. Na stručnom skupu 
bili su nazočni i predstavnici Ministarstva 
znanosti i obrazovanja te Gradskog ureda 
za obrazovanje. 
Ravnatelji su stručni skup ocijenili izvr- 
snim, iznimno zadovoljni organizacijom, 
primjenjivošću stečenih znanja, priprem- 
ljenošću izlagača, jasnoćom izlaganja i svim 
ostalim motrištima stručnog okupljanja i 
prijenosa znanja. 


MEĐUNARODNA SURADNJA 


Hrvatski folklor 
u Moskvi 


Na poziv Veleposlanstva Republike Hrvatske u Rusiji, od 
1. do 6. ožujka u nekoliko plesnih škola u Moskvi održane 
su plesne radionice i predavanja o Ansamblu LADO koji su 
otvorili put prema nastupu Ansambla u Ruskoj Federaciji 


piše EKATERINA GORIACHEVA (direktorica Top Event Ltd., Moskva) 


snimila LIVIJA ZGURIĆ 


ožujku 2018. predstavnici Lada 

predstavili su se videoprojek- 

cijom u amaterskim i profesio- 

nalnim školama plesa u Moskvi. 
Ladovi solisti Jasenka Blažon i Miljenko Piš- 
korić pripremili su materijale za osnovne i 
napredne plesne radionice, a u sklopu pre- 
zentacije, zajedno s Ladovom PR-icom 
Livijom Zgurić, odgovarali su na pitanja 
publike. Projekt je podržalo i Veleposlan- 
stvo RH u Moskvi. 

Prvo predstavljanje i radionica održani 
su u Plesnom studiju Moiseyev. Mladići 
u dobi od 13 do 15 godina koji žele postati 
profesionalni plesači postavljali su pitanja 
o obući, odjeći i drugim detaljima vezanim 
uz narodne nošnje. Radionica je bila vrlo 
posjećena. Zbog toga je voditeljica studija 
Gusel Anapayeva, bivša zvijezda Moiseyeva 
baleta, zamolila uvid u tehničke pojedino- 
sti potrebne za izvedbu hrvatskih plesova. 
Sada podučava mlade plesače, a iznimno 
cijeni Ansambl LADO. 

Sljedeće predstavljanje održano je u Školi 
za dodatno obrazovanje koje je gledalo više 
od 350-ero djece i roditelja. Zanimalo ih je 
zašto su se Jasenka i Miljenko posvetili ple- 
sačkim karijerama u Ansamblu LADO. 

»Jedini razlog bila je ljubav. Ništa drugo, 
samo ljubav“, rekla je Jasenka. Taj iskreni 
odgovor, različit oduobičajeno dugih govora 
kojima se obrazlažu razlozi za posvećenost 
nekom poslu, publika je nagradila aplau- 
zom. Miljenko je podučio stariju skupinu 
»tajnim" plesnim kretnjama. 


»Hrvatski ples izgleda jednostavno kada 
ga gledate, ali težak je kada ga plešete. Zadi- 
vila nas je raznolikost regionalnih plesova 
u Hrvatskoj. Želimo hrvatskim plesovima 
obogaćivati naš repertoar", rekla je učite- 
ljica grupe Eleonora Filimonova. 

Posljednje predstavljanje posjetilo je 
350-ero gledatelja, uključujući predstav- 
nika Moskovskog gradskog ureda za obra- 
zovanje i predstavnika Veleposlanstva RH 
u Moskvi. 

»žŽelimo otplesati hrvatski ples kojemu 
će se diviti gledatelji iz Rusije, pa čak i 
Hrvatske. Možda bismo mogli sudjelovati 
na jednom od koncerata ansambla LADO 
u Moskvi i zadiviti publiku nekim ruskim 
plesom“, zaključila je voditeljica škole 
Elena Potapova. 

Više od 820-ero ljudi vidjelo je predstav- 
ljanja, a oko 180-ero sudjelovalo u radioni- 
cama. lako je LADO i prije bio u Moskvi, naš 
je program u pravom svjetlu ruskoj publici 


Zanimanje za 
hrvatsku kulturu 


piše INA KOSTELAC 


Drugi dio plesnih radionica, 
održanih od 10. do 13. listopada 
2018. u Sankt Petersburgu, vodio 
je Alen Šušković, plesni voditelj 
Lada. Održao je master-classove 
naprednim plesnim grupama (72 
plesača), četiri prezentacije Lada i 
press konferenciju za nove polaznike 
četiriju radionica na kojima je 
sudjelovalo 140-ero plesača. Na 
predstavljanju je sudjelovala i Maja 
Foretić, diplomatska predstavnica 
Veleposlanstva RH u Ruskoj 
Federaciji zadužena za kulturni 
sektor. Prema riječima Ekaterine 
Goriacheve, organizatorice i 
direktorice Top Event Ltd., svi 
sudionici, uključujući polaznike, 
njihove roditelje i profesore zanimali 
su se za hrvatsku kulturu, posebno 
narodne plesove, a voljeli bi vidjeti 
nastupe Ansambla LADO na 
koncertima u Rusiji. 


predstavio Ansambl. Bilo je važno u pro- 
gram uključiti škole i mlade plesače s rodi- 
teljima. Željeli bismo da hrvatski folklor u 
Rusiji postane još cjenjeniji. Naši sadašnji i 
budući projekti pomoći će Ansamblu LADO 
da uspješno nastupi u Rusiji. 

Tradicija u 
vom ruhu 


piše 
VUK BOŠKOVIĆ 
(scenarist) 


snimile JELENA 
JANKOVIĆ 

I PETRA 
SLOBODNJAK 


Na koncertu u 
dvorani Kombank 
bilo je nazočno 
gotovo 2000 
gledatelja 


nsambl KOLO organizirao je u 
Beogradu početkom studenoga 
tijekom četiri dana drugi po 
redu Ethno summit Tradicija- 
Nova. Ideja, težnja i cilj TradicijeNove stva- 
ranje je novoga ruha tradicije, novog ruha 
ansambala i novog ruha naše kulture. 

Ansambl KOLO pomno čuva prošlost i 
tradicijsku kulture Srbije. To je radio pret- 
hodnih 70 godina i radit će sljedećih 170. 
U srži je to postojanja i poslanja KOLA i 
nikada se neće promijeniti. 

No TradicijaNova predstavlja zamisao 
potrebe mijenjanja umjetnosti narodnog 
plesa i pjesama u skladu s vremenom, ne 
samo da bi mu se prilagodili već da bi pota- 

knuli oblikovanje i usmjeravanje kulture 
u budućnosti. Sve najbolje od onoga što 


tokovima svijeta koji dolazi. Naša tradi- 
cija, ali na potpuno nov način. 

Prvoga dana summita KOLO i LADO 
zajedničkim su nastupom ,Ruku pod ruku 
2.0“ u Kombank Dvorani službeno otvorili 
festival. To je bio njihov treći zajednički 
koncert nakon višedesetljetne pauze. 


Radionice za 
umjetnike pokazale 
su se iznimno 
korisnima 

(lijevo i dolje) 


Dva su ansambla te večeri, dijeleći istu 
scenu i prikazavši ono što ih čini poseb- 
nima pokazali svoje jedinstvene identi- 
tete i prošlost koju predstavljaju. 

Demonstrirali su i koliko su među- 
sobno komplementarni i kako dvije bliske 
kulture i dva slična kulturološka i umjet- 
nička naslijeđa mogu, prikažu li se jedni 
pokraj drugih, stvoriti ozračje i umjetnički 
dojam koji nadilazi običan zbir dvaju razli- 
čitih nastupa na istom koncertu. Ukratko, 
taj je koncert bio oživotvorenje svega što 
TradicijaNova želi biti. 

Istodobno je u Bitef teatru međuna- 
rodna grupa plesača iz nekoliko ansam- 
bala, uz vodstvo dramskih umjetnika iz 
Beograda, počela rad u kreativnoj radionici 
u kojoj su tijekom četiriju dana istraživali 
ulogu plesa u narodnim običajima. 

Drugog dana summita u istom su kaza- 
lištu predstavljene dvije izvedbe. Odsjek 
za narodne plesove Baletske škole u 
Novom Sadu publici je predstavio ,,Mel- 
ting Pot“, a KOLO je izvelo svoju novu 
koreografiju ,,Srpska fantazija“. 

U Bitef Art Kafeu održan je performans 
»LADO Electro 2.0. 


I taj je nastup u prepunom klubu poka- 
zao da LADO ima svoju publiku u Beo- 
gradu i da su napori Ansambla da današnjoj 
publici približi svoje stvaralaštvo urodili 
plodom. Suvremeno i tradicionalno često 
izgledaju i predstavljeni su kao da su u 
vječnom međusobnom sukobu i prema 
tome bi publika trebala odabrati pripada 
li jednom ili drugom taboru. Lado Electro 
2.0 ne samo da je pokazao kako to nije 
točno već da se sjedinjenjem suvremenog 
i narodnog može stvoriti potpuno auten- 
tično umjetničko djelo. 

U subotu, trećeg dana summita, Tradi- 
cijaNova ugostila je u Beogradu boje Irske. 
U Ateljeu 212 publici su se performansom 
predstavili studenti Irske Svjetske Akade- 
mije glazbe i plesa u Limericku. 

Posljednji dan summita okrunjen je 
kreativnom radionicom na kojoj su umjet- 
nici četiriju različitih ansambala među- 
sobnom fuzijom tradicionalnih plesova i 
glazbe stvorili jedinstveno dramsko-ple- 
sno djelo. U njemu se zabranjena ljubav, 
smrt i vjenčanje prikazuju plesom, poka- 
zujući sve lijepo i sve zastrašujuće čime 
se narodni ples i glazba bave posljednjih 


PRODUECIJA 
BrOAVKENJA. 

Zajednički naklon obaju ansambala nakon bisa 
(gore). Drugoga dana summita predstavio se 
LADO Electro (dolje) 


nekoliko tisućljeća. 

Svaki nastup na TradicijiNovoj popra- 
ćen je iscrpnim razgovorom o onome što 
je publika vidjela, au njemu su sudjelovali 
izvođači, kreatori, kritičari i gledatelji. 

Zbog svega toga stvorena je Tradicija- 
Nova. Drugo izdanje Ethno summita 
novi je iskorak u postizanju cilja — postu- 
pnog preobražaja poimanja tradicionalne 
umjetnosti i načina na koji ona komuni- 
cira sa suvremenim svijetom. 

PONOVNO NA KAPTOLU 


Nastup u 
Kazalištu 


Komedija 


azalište Komedija i Ansambl LADO i ove su godine na 
pozornici obnovljene kazališne dvorane na zagrebač- 
kom Kaptolu uprizorili veselo božićno prikazanje s 
pjevanjem i kolom ,Narodil se mladi Kralj“ autora Vida 

Baloga i Tomislava Uhlika. 
U pet stavaka koji tvore slobodnu stilizaciju međimursko-po- 
dravskoga glazbenog izričaja umjetnici Ansambla LADO i glumci 
Kazališta Komedija vodili su ushićenu publiku od prikaza Navje- 

Maestro Bojan Pogrmilović na završnom naklonu 

piše LIVIJA ZGURIĆ 


snimila PETRA SLOBODNJAK 


štenja preko Marijina i Josipova lutanja u potrazi za mjestom pri- 
kladnim za porod do Tri mudraca koji su pronašli malog Isusa i, 
naposljetku, velikog završnog veselja u osvijetljenom Betlehemu. 
Publika je izvođače nagradila dugim i toplim pljeskom. 

Predstava praizvedena 13. prosinca 2000. godine, kad su prika- 
zivane dvije izvedbe dnevno, postala je jedna od najomiljenijih na 
repertoaru Kazališta Komedija. Tako je bilo i ove godine. Sve tri 
izvedbe -7., 8.110. prosinca - bile su rasprodane danima unaprijed. 


Sjedinjenjenjem dvaju ansambala izvedeno je popularno božićno prikazanje / 


Kristina Opačić Vrućina i Dubravko Radić izvodili su solo dionice na premijernoj izvedbi 


Završni naklon popraćen je vrlo emotivnim reagiranjem publike 

DISKOGRAFIJA 


Sklad tradicijske 1 
elektroničke glazbe 


piše LIVIJA ZGURIĆ 


snimila PETRA SLOBODNJAK 


LADO ELECTRO 


inglom ,Ljeljo", objavljenim po- 

četkom veljače, najavljen je dvo- 

\ strukinosačzvuka ,LADO Electro 

2.0. Memorabilium" na kojemu 
su izvrsno usklađene elektronička i tra- 
dicijska glazba. Nakon izdavanja CD-ova, 
snimljeni su i video spotovi za ,Lepi val- 
cer? i,,Kolo*. 

»Gotovo je nevjerojatno da hrvatski 
tradicijski instrumenti koji su pozivali na 
ples ili tugovali zbog života unatrag neko- 
liko stotina godina, i danas mogu na isti 
način djelovati u elektroničkom okružju 
suvremene klupske glazbe, ne gubeći pri- 
tom na uvjerljivosti i emociji“", istaknuo je 


glazbeni kritičar Dubravko Jagatić u pred- 
govoru knjižice CD-a. 

Prvi album ,LADO Electro" objavljen je 
2003. godine kada je i započela suradnja 
Ladova plesača pjevača Borisa Harfmana 
s već afirmiranim glazbenikom Hrvojem 
Crnićem Boxerom. Za razliku od prvijenca 
na kojemu su se isticali instrumentali, 
novi album ,LADO Electro 2.0. Memora- 
bilium" sadrži više vokalnih elemenata. 
Naime, dio odabranih pjesama s Ladova su 
repertoara ili nadahnute dijelovima nekih 
koreografija, a dio su tradicijski napjevi 
otpjevani kako to čini Lado. 

U povodu izlaska dvostrukog albuma 
u Pikto galeriji u Branimir centru do 26. 
veljače mogle su se razgledati fotografije 
Petre Slobodnjak kojima je opremljena 
knjižica novog nosača zvuka. 

LADO Electro održao je tijekom godine 
nekoliko koncerata. Ladarice, Stjepan Več- 
ković na tradicijskim instrumentima te 
Boris Harfman i Hrvoje Crnić za DJ pultom 
svojim su live izvedbama 19. lipnja oduše- 
vili prepunu dvoranu Vintage u Industrial 
Baru. Nastup su ponovili 21. rujna na 
pozornici Shock Show Industry D'Katran. 
Svoj DJ set HR Electro izvodio je tijekom 


Pedstavljanje albuma održano 
jeu Pikto galeriji 


ethno summita TradicijaNova u Beogradu 
2. studenoga. 

Nastupi su bili popraćeni video projek- 
cijama spotova Alena Vukovića i Roka 
Crnića. 

Pjesme s albuma nadahnule su umjet- 
ničkog voditelja Andriju Ivančana za 
najave koncerata za sezonu 2017. i 2018. 


Koncertima u 
Vintageu (gore i 
desno) i Katranu 
(dolje i dolje desno) 
LADO je osvojio 
novu publiku 


Br 

GOSTOVANJA 


Australci pjevaju 
klapske pjesme 


piše i snimila ALIS MARIĆ (organizatorica posjeta učenika) 


sklopu europske turneje učenici 
australske privatne gimnazije 
Fort Street iz Sydneyja potkraj 
travnja posjetili su i glavni grad Hrvatske. 
Nakon kulturom i glazbom bogato ispu- 
njenih dana u Pragu, Hodoninu, Budimpe- 
šti i Beču svoja su glazbena umijeća željeli 
pokazati i usavišiti u Zagrebu. Sudjelovali 
su na radionici klapske pjesme pod vod- 


Otpjevati klapske pjesme u Ladovoj 
dvorani bio je za posjetitelje iz Australije 
izniman doživljaj 

stvom članica ženske klape ,,Cesarica" i 
tom prigodom na hrvatskom jeziku izvr- 
sno interpretirali klapsko pjevanje koje su 
vježbali i upjevavali još u Sydneyju. 
Drugog su dana posjetili Ansambl 
LADO kako bi se plesno i vokalno-instru- 
mentalno prošetali Hrvatskom. Upoznali 
su se s bogatom, neprocjenjivo vrijednom 
zbirkom narodnih nošnji i instrumenata 
iz različitih dijelova Hrvatske. Učenici 
su upijali svaku pojedinost zanimljiva 
predstavljanja Ladovih glazbenika Alana 


Kanskog i Stjepana Večkovića, ne skriva- 
jući želju da produže boravak u sjedištu 
hrvatske folklorne baštine. Za to nažalost 
nije bilo dovoljno vremena. Zauzvrat su 
umjetnicima Lada s ponosom otpjevali 
dvije klapske pjesme, a dvoranom se širila 
izmjena pozitivne energije. 

Nakon posjeta Ladu, australske uče- 
nike ugostila je najstarija glazbena škola u 
Hrvatskoj, ona u Karlovcu — u raskošnom 
glazbenom paviljonu na karlovačkoj Pro- 
menadi. Bio je to koncert za pamćenje. 

Matthew Manchester, voditelj instru- 
mentalno-glazbenih programa Srednje 
škole Fort Street, izjavio je nakon posjeta 
Ladu: ,Osamdeset i troje članova naše 
škole koji su bili na turneji počašćeni su 
posjetom Ladu. To je bio vrhunac našeg 
gostovanja u Europi i osjećali smo se 
povlaštenima što smo prisustvovali probi 


Ansambla, vidjeli i čuli njihove izvr- 
sne glazbenike i plesače. Jako nam se 
svidjela demonstracija tradicijskih 
glazbala i riznica narodnih nošnji. U 
Australijii ne postoji ustanova poput 
Lada, ali učenička strast i predanost 
hrvatskoj tradicijskoj kulturi iznimno 
su velike. Molimo vas, dođite i nastu- 
pajte u Australiji! Voljeli bismo vas 
ponovno vidjeti." 


Ljubitelji folklorne umjetnosti iz SAD-a na svojem putu 
po Hrvatskoj neizostavno posjećuju Ansambl LADO 


piše MELISSA OBENAUF 


snimke FOTO ARHIVA MELISSE OBENAUF I ANSAMBLA LADO 


am Kelley ija ljubiteljice smo i 

poštovateljice hrvatskog folklora 

i članice folklornih skupina u 
SAD-u, a ujedno i vlasnice agencije koja 
se bavi prodajom hrvatskih suvenira. 
Organiziramo posjet kulturnim prired- 
bama u Hrvatskoj, strastveno se posve- 
ćujući tom poslu i njegujući tako svoje 
hrvatske korijene. Ponosne smo što smo 
svoju ljubav prenijele ina mnoge sta- 
novnike SAD-a koji su tijekom posljed- 
njih deset godina putovali u Hrvatsku i 
bili oduševljeni prirodnim i kulturnim 
bogatstvom Lijepe Naše. Neizostavna 
postaja na njihovu putu bio je i posjet 
Ansamblu LADO, kao jedan od doživ- 
ljajnih vrhunaca boravka u Hrvatskoj. 
Zbog toga smo vrlo zadovoljne i osje- 
ćamo se povlaštenima. Uživamo u 
gledanju probe Ladovih umjetnika i 
posjećivanju riznice narodnih nošnji u 
kojoj promatramo predivne primjerke 


tradicijskog ruha koje Ladovi umjetnici 
odijevaju na nastupima. Uvijek smo 
toplo dočekane i osjećamo se dobrodoš- 
lim i uvaženim gostima. 

Suradnja s Ladom traje od 1976. kada 
sam s Pam Kelley bila stipendistica 
Matice iseljenika Hrvatske. Zahvaljujući 
tome, na otoku Badija u Korčulanskom 
arhipelagu sudjelovale smo u Ljetnoj 
školi folklora koju 
je tada vodio dr. 
sc. Ivan Ivančan. 
Na Badiju smo se 
vratile i dogodine, 
ana Pagu smo 
1978. završile 
cjelovit tečaj svih 
folklornih regija — 
prema programu 
koji je osmislio 
Ivan Ivančan 
(panonski, alpski, 
dinarski i jadran- 
ski napjevi). Kadgod bismo u Hrvatsku 
došle proučavati folklorne plesove, uvi- 
jek bismo posjetile LADO. Dr. Stjepan 
Sremac u nekoliko je navrata bio naš 
mentor i glavni učitelj, baš kao i Ivan 
Ivančan ml., a sada smo sretne što sura- 
đujemo s Andrijom Ivančanom. 

S Ladom smo uspostavile trajno prija- 
teljstvo. Ansambl je glavni izvor našeg 
nadahnuća i kada je riječ o karijeri vodi- 
teljica i suosnivačica plesnog ansambla 
ŽIVILI iz SAD-a, ali i ulozi organizatorica 
dolazaka Amerikanaca u Hrvatsku posre- 
dovanjem naše agencije Heart of Croatia. 


Ina Kostelac pokazala je gostima prostorije Lada 
i odgovarala na mnoga njihova pitanja (lijevo) 


Melissa Obenauf i Pam Kelley 2011. godine s 
tadašnjim umjetničkim voditeljem Ivanom 
Ivančanom (gore) 

SURADNJA S NAJMLAĐIMA 


Prisni dodir 
S tradicijom 


LADO surađuje s odgojiteljima koji djeci žele približiti 
bogatu tradicijsku kulturu. Instrumenti i dijelovi narodnih 
nošnja Ansambla najmlađe su nadahnuli za razgovor, 
likovno izražavanje i razmišljanje o tradicijskoj kulturi 


piše i snimila ZLATKA BELOŠEVIĆ (knjižničarka OŠ Jabukovac - Zagreb) 


postavljenom u prostoru Osnovne škole Jabukovac. Na izložbi je predstavljena 
hrvatska nematerijalna kulturna baština na UNESCO-ovoj listi i na Listi ugrožene 
nematerijalne baštine. 

Većinu izložaka posudili su prijatelji i kolege, a Ansambl LADO koji nam je i prije u 
nekoliko navrata izlazio ususret posudio je instrumente i dijelove istarskih narodnih noš- 
nja: diplice, faculin, istarsku mušku kapu i opanke. 

Osim izložbe održano je i nekoliko radionica na kojima su djeca, u malim skupinama 
u knjižnici, proučavala narodne nošnje Hrvatske, razgovarala o običajima i crtala dijelove 
nošnja. 


= uropsku godinu kulturne baštine obilježili smo tijekom veljače i ožujka izložbom 


DOJMOVI UČENIKA 


»Zanimljivi su mi mali detalji na 
pregačama i haljinama. Mislim 
kako je važno da djeca malo više 
nauče o tradiciji." 

Maša, 4. razred 


»Meni se ova kapica sviđa jer ima 
puno ukrasa i raznih boja." 
Tomo, 4. razred 


»Mislim da se hrvatska kulturna 
baština mora čuvati kako bi djeca 
mogla vidjeti kako se prije živjelo." 
Lucija, 4. razred 


ZvVončar u vrtiću 


Djeca su najprije obazrivo, a potom sve hrabrije prilazili kostimu zvončara koji nam je 
posudio Ansambl LADO, a potom su svoj doživljaj izrazili i crtežom 


šareno, raznoliko i zabavno. 

Kako bi djeci pružili nove spo- 
znaje o svijetu koji nas okružuje, 
odgojitelji su vrtić ukrasili slikov- 
nim materijalima karnevala različi- 
tih kultura. Djeca su donosila svoje 

piše dječjem vrtiću Remeti- kostime i prerušavala se, slušala se 

INGRID LJ nec, u maloj kući područ- = vedra i vesela glazba, igrale su se 
GRANATIR SIĆ nog objekta Savski gaj, zanimljive i smiješne igre. 

(odgojiteljica) > za poklada u veljači bilo je veselo, U razgovorima odgojitelja, rodi- 


telja i djece rodila se zamisao o pri- 
kazivanju hrvatske tradicionalne 
i autohtone karnevalske maske - 
kostima zvončara. Ansambl LADO 
posudio nam je masku i u vrtiću se 
dogodio zvončar. 


Djeca su ga znatiželjno proma- 
trala kao nešto novo i nepoznato, 
no ubrzo su se ohrabrila i počela ga 
dodirivati, kao da se žele uvjeriti u 
istinitost njegova postojanja u nji- 
hovu prostoru. 

Kostim zvončara izazvao je nji- 
hovo veliko zanimanje i postavljali su 
mnoga pitanja, a odgovorima stjecali 
svoja prva znanja o našoj tradiciji. 


Odlučili smo to iskustvo podijeliti s dje- 
com i roditeljima i drugih skupina, tako da je 
zvončar postavljen u zajednički prostor vrtića, 
ukrašavajući pokladne dane i potičući zanima- 
nje i znatiželju najmlađih, a neki su svoj doživ- 
ljaj izrazili crtanjem njegova lika. Ostvareni su 
zanimljivi i hvalevrijedni radovi dječjih ruku 
što valja zahvaliti kolegicama Ani Petrović i 
Tamari Tandari koje su također sudjelovale u 
ostvarenju tog dijela dječjih aktivnosti. 

RADIONICA SCENSKOG POKRETA 


Dragocjeno | 
iskustvo suradnje 


kole 


piše SAŠA BOŽIĆ (kazališni redatelj) 
snimila PETRA SLOBODNJAK 


|, adionica s umjetnicima nacional- 

nog folklornog ansambla LADO 

bila je i za Petru Hrašćanec i za 

mene dragocjeno iskustvo. Iako imamo 
dugogodišnje pedagoško iskustvo u radu sa 
studentima Akademije dramskih umjet- 
nosti u Zagrebu na kojoj predajemo na 
Odsjeku glume i plesa, a sudjelujemo i na 
mnogim radionicama u Europi, poseban je 
osjećaj i čast predavati kolegama, pritom 

gama 


vrhunskim profesionalcima. Onima koji 
cijeli svoj radni vijek posvećuju poboljša- 
vanju vlastitih alata i vještina, iako se naši 
umjetnički izričaji u završnici razlikuju. 
Bilo je izazovno radionicu držati pred cije- 
lim mnogočlanim Ansamblom LADO. 

Na radionici smo se upoznali s teme- 
ljima izvedbenih umjetnosti. Istraživali 
smo pojmove poput “nazočnosti, fokusa" 
i manipulacije fokusom'. Posebno nas je 
zanimala osobna povijest upisana u tijela 
izvođača - ono što izvođač donosi na scenu 
prije nego što uopće počne izvedba. Neovi- 


sno o tome je li riječ o iznimno zahtjevnoj 
koreografiji, jednostavnoj scenskoj radnji 
ili dramskoj situaciji. 

Osvijestiti vlastite mogućnosti - kako 
svoju energiju uskladiti s partnerom i nje- 
govom izvedbenom energijom - temelj je 
za nadogradnju scenske radnje koja može 
uključivati stvaranje i prijenos emocija. 
Unatoč kratku trajanju, čini mi se da je 
radionica naišla na vrlo dobar odjek kod 
umjetnika Ansambla LADO i nadamo se 
da ćemo s tim predivnim ljudima moći i 
dalje surađivati. 


DOBROTVORNI KONCERTI 


Otkucaji 


humanitarnog srca 


pišu 
KREŠIMIR DABO 
I LIVIJA ZGURIĆ 


snimke 

PETRA 
SLOBODNJAK, 
FOTO ARHIVA FA 
MLADIH NOVA 
GRADIŠKA 


Novac prikupljen 

na koncertu u 
Novoj Gradiški 
namijenjen je za 
gradnju i opremanje 
senzornog parka 
Udruge za autizam 
»Sunce* 


ADO se redovito odaziva na pozive onih 
kojima je potrebna pomoć i potpora. Svje- 
stan svoje važne društvene uloge koja bi 
trebala biti primjer i ostalim scenskim 
izvođačima, ali i svim sudionicima druš- 
tvene scene, Ansambl svojim izvedbama 
nastoji pridonijeti poboljšanju kvalitete 
življenja u Lijepoj Našoj. Ni ova godina, 
kad je o tome riječ, nije bila iznimka. Ples- 
nim i vokalno-instrumentalnim koncer- 
tima LADO je uljepšao večer publici u 
Novoj Gradiški i Zagrebu. 


U organizaciji Folklornog ansambla mla- 
dih Nova Gradiška, Grada i Župe Bezgreš- 
nog začeća, 6. lipnja u crkvi Bezgrešnog 
začeća Blažene Djevice Marije LADO je 
održao humanitarni koncert za Udrugu 
Sunce. 


Cilj je tog projekta poboljšati kvalitetu 
života autističnim osobama, njihovim 

roditeljima i djeci s teškoćama u razvoju 
koja će u senzornom parku Udruge provo- 
diti svoje terapijske programe 
»Zahvaljujem Ansamblu LADO na gosto- 
vanju u Novoj Gradiški te humanitarnom 
koncertu održanom za pomoć Udruzi za 
autizam Sunce koji je na posjetitelje osta- 
vio dubok dojam. Od prodaje ulaznica 
prikupljeno je 13 ooo kuna za kupnju 
gumenih antitraumatskih podloga za sen- 
zorni park Udruge“, izjavila je Ernestina 
Straga-Šašić, organizatorica koncerta i 
predsjednica Folklornog ansambla mladih 
Nova Gradiška, zahvaljujući Ansamblu na 
nesebičnoj pomoći. 


Ansambl LADO i Fond za druge udružili 
su snage kako bi osigurali potporu aktivi- 
stičkim projektima i edukaciji umjetnika. 
U ponedjeljak, 11. lipnja, u dvorani Gor- 
gona u Muzeju suvremene umjetnosti u 


LADO u Muzeju 
suvremene 


umjetnosti u 
Zagrebu (gore) 


Zagrebu LADO je održao vokalno-instru- 
mentalni koncert. Prihod od prodaje ulaz- 
nica doniran je Fondu za druge kako bi se 
osigurao kontinuiran program potpore i 
stipendija za edukaciju, razvoj i ostvarenje 
projekata umjetnika koji djeluju na neza- 
visnoj sceni. Njihov istraživački i eksperi- 
mentalan rad te djelovanje aktivista koji 
ustraju na promicanju ljudskih prava izni- 
mno je vrijedan i valja mu pružiti potporu. 


Na humanitarnoj donatorskoj večeri 
DORA, održanoj 7. ožujka u Hrvatskom 
narodnom kazalištu u Zagrebu, sudjelovao 
je Ansambl LADO. U sklopu tog nastupa 
izveo je prvi dio plesnog programa Anto- 
logija 1. 

DORA humanitarno djeluje još od 1991. 
zahvaljujući velikom trudu i samozataj- 
nom radu mnogih volonterka i volontera, 
uz nesebičnu i vrijednu pomoć donatora. 
S više od 40 milijuna kuna pomogla je 
najpotrebitijima i najranjivijima (bilo ih je 
više od 6550). Pomoć je namijenjena djeci 
i mladima te članovima njihovih obitelji 
koji su često neopravdano marginalizirani, 
zaboravljeni i isključeni iz tijekova društve- 
nog i gospodarskog života. 

Strateški je cilj DORE dugoročna borba 
protiv siromaštva među djecom i mla- 
dima, promicanje pravodobnog i kontinu- 


Humanitarna 
donatorska večer 
udruge DORA 
održana u HNK u 
Zagrebu (lijevo, 
lijevo gore, gore) 
Pavo Begovac, 
Ana Drobina, 
Nenad 

Malić, Petra 
Matutinović, Iva 
Piler i Dubravko 
Radić odazvali su 
se pozivu HCK-a i 
sudjelovali u call 
centru (desno) 


iranog obrazovanja prema individualnim 
željama, sklonostima i mogućnostima sva- 
kog pojedinca. Njezini se članovi zdušno 
bore protiv sprečavanja preuranjena izla- 
ska iz sustava školovanja,osobito srednjoš- 
kolskog, alii za jednak pristup obrazovnim 
ustanovama, osobito mladima iz ruralnih 
krajeva. Zalažu se za stvaranje preduvjeta 
za lakše zapošljavanje mladih na kvalitet- 
nijim i kreativnijim poslovima u domo- 
vini, teži poboljšanju njihova životnog i 
zdravstvenog standarda te dostojanstvenu 
izlasku djece i mladih iz sustava socijalne 
skrbi. 

DORA od samog početka potiče soli- 
darnost, empatiju i dugoročno pomaže 
invalidima te osobama s posebnim potre- 
bama. Pomaže i članovima njihovih 
obitelji kako bi se osjećali korisnima, 
dobrodošlima i ravnopravnim članovima 
društvene zajednice. 

Ansambl LADO i HNK u Zagrebu su 
i ove godine gorljivo podržali taj važan 
humanitarni projekt kojim se pokazuje 
spremnost pomaganja onima kojima je 


pomoć najpotrebnija, ali i humanitarne 
sklonosti svih koji u tome sudjeluju. 


Odazvavši se pozivu Hrvatskog Grvenog 
križa, LADO je 21. studenoga sudjelovao 
u humanitarnoj akciji ,Uz nas niste sami 
- Za dostojanstven život" kojom je Hrvat- 
ski Crveni križ obilježio 140. rođendan. 
Koncert održan u Hrvatskom narodnom 
kazalištu u Zagrebu okupio je gotovo 600 
posjetitelja koji su - zajedno s gledateljima 
pred malim ekranima — u dvosatnom pro- 
gramu pratili nastup poznatih glazbenih 
izvođača, ali i potresne priče starijih osoba 
koje žive u neprimjerenim uvjetima. 

Predstavnici Ansambla LADO sudjelo- 
vali su i u radu call centra javljajući se na 
telefonske pozive, prikupljali novac za 
stare, nemoćne i potrebite. Nakon ovakvih 
priredaba i oni koji su u njima sudjelovali i 
oni do kojih je stigla pomoć duboko su uje- 
dinjeni ljudskim pričama u kojima kuca 
humanitarno srce. 

ZAŠTO VOLIM LADO 


LADO GODIŠNJAK 2018. 


Nina Obuljen Koržinek 
ministrica kulture Republike Hrvatske 


Slavljenje ljudske 
kreativnosti 


Desetljeća su prošla, a Ansambl LADO do danas nije iznevjerio misiju koja mu je povjerena još 1949. 
godine. Utemeljen na ideji da hrvatsko narodno stvaralaštvo - plesno, pjevano i svirano - predstavina sceni 
kao vitalni primjer nacionalnoga identiteta u dijelu temeljena na pučkoj baštini, on osvaja publiku visokim 
profesionalizmom, dajući svakim svojim koncertnim nastupom odgovor na pitanje što našu tradicijsku 
kulturu čini tako posebnom. 

Ključ njezine ljepote temelji se na etnografskom obilju Republike Hrvatske, na raznolikosti i 
individualnosti, a osobito na specifičnoj vrijednosti plesnoga, vokalnog i instrumentalnog izražavanja 
kojima uz bok stoji narodno ruho sa snažnom likovnom dimenzijom. Bogatstvo hrvatskoga folklornog 
naslijeđa izraženo plesom i glazbom, dvama vrlo moćnim medijima, zrcali se u umjetnosti Ansambla 
LADO slavljenjem ljudske kreativnosti od anonimnih pučkih autora prošlih stoljeća do stručnjaka životno 
posvećenih fenomenima hrvatske tradicijske kulture. 

U ovoj prigodi svim članovima Ansambla i njegovim voditeljima upućujem dobre želje u ostvarivanju 
novih stvaralačkih produkcija na dobrobit hrvatske kulture i njezine međunarodne afirmacije. 


Tajana Pleše 
ravnateljica Hrvatskog restauratorskog zavoda 


Očuvanje najljepšeg 


od hrvatske tradicijske 
baštine 


Tijekom 2018. godine mnogim je događanjima na uzoran način obilježena Europska godina kulturne 
baštine. Materijalna ili nematerijalna, kulturna je baština ključ identiteta i povijesti jednog naroda. Za 
očuvanje obiju vrsta potrebna su znanja, iskustva, vještine i kompetencije, ali i mnogo ljubavi. Stoga je 
odgovor na pitanje ,,Zašto volim LADO?“ sasvim jednostavan: zato što utjelovljuje sve što je potrebno da bi 
se na najbolji način očuvalo ono najljepše od hrvatske tradicijske baštine. 

Još je veća vrijednost (i posebnost) to što je LADO svojim djelovanjem baš tu baštinu uspio učiniti 
privlačnom i bliskom svim naraštajima. Svaki je nastup Ansambla LADO užitak za uho i oko: raskošne 
nošnje, vrsni glazbenici i vrhunske koreografije. Ako ste ikad bili samo na jednom njihovu nastupu, možda 
ćete se radije upitati: ,,Postoji li itko tko ne voli LADO?“. LADO i Hrvatski restauratorski zavod, dvije 
vremešne baštinske institucije, isprepleću se i dopunjuju u ispunjavanju svoje misije: u izravnoj zaštiti, 
očuvanju i promicanju hrvatske kulturne baštine. 

Dosadašnja djela, koja govore više od riječi, jamstvo su da će iz zajedničke suradnje proizići posve novi 
načini skrbi o našoj baštini u njezinoj ukupnosti. Jer LADO i Hrvatski restauratorski zavod vole se javno. 


Franka Perković 
kazališna redateljica i dekanica Akademije dramske umjetnosti u Zagrebu 


Pred novim izazovima 


Mnogi se danas razmeću važnošću očuvanja hrvatske umjetničke i kulturne baštine, pozivajući se na 
tradiciju i zaklinjući kulturom koja traje “od stoljeća sedmog“. Ipak, rijetko će tko znati odgovoriti na 
pitanje što je ili tko je “lado“. S druge pak strane, svi znaju za LADO. To govori o nevjerojatnoj uspješnosti 
tog Ansambla koji već sedamdesetak godina zaboravu otima dragocjenu, rijetko bogatu, glazbenu i plesnu 
tradiciju naših područja. 

Generacije članova Lada brinu se o čuvanju izvornih izričaja, pritom se ne suzdržavajući od suvremena 
kulturnog i umjetničkog kontekstualiziranja nacionalne baštine. LADO radi toga nije samo izvedbeni 
muzej već i mjesto uzbudljivih umjetničkih istraživanja. Za mene kao kazališnu redateljicu LADO je izvor 
nadahnuća za kojim često posežem, ne samo u radu na ,baštinskim" djelima kao što su Krležine ,,Balade 
Petrice Kerempuha". 

Posebno me raduje što sam kao dekanica Akademije naučila LADO prepoznavati i kao lica dragih ljudi, 
ravnatelja, zaposlenika i članova Ansambla, naših prvih susjeda u povijesnoj zgradi pjevačkog društva 
Kolo. Nakon desetljeća dobrosusjedskih odnosa tijekom kojih smo se uspjeli dogovoriti čak i o ,bolnoj 
temi“ parkirališta (!), čini mi se da smo spremni za novu razinu suradnje. O njoj tek maštamo, no iskreno 
se nadam da će biti jedna od zanimljivih tema već u sljedećem Godišnjaku. (snimio Ive Trojanović) 


Vladimir Dekić 


direktor Ansambla narodnih igara i pesama Srbije KOLO 


Ruku pod ruku 


Volim LADO zbog ladovaca, svih onih posvećenih ljudi koje vidite, ali i onih koje ne vidite. Umjetnika, 
tehničara, organizatora, administrativnih (su)radnika koji su svoj život, talent i umijeće podarili 
umjetnosti narodnog plesa, pjesme i glazbe. Zbog Kreše. Njegova ,okrutna“ profesionalizma, rijetke 
hrabrosti, odlučnosti, čvrste ruke i zaraznog entuzijazma. 


GEMJELUNETET 
Krešimir Dabo i 
direktor Kola Vladimir 


Dekić na generalnoj 
probi u Kombank 
Dvorani u Beogradu 

LADO mije 
obilježio život 

RAVNATELJ U ODLASKU 


piše ŽELJKO ŽUTELIJA snimila PETRA SLOBODNJAK 


astanci nikad nisu ni jednostavni ni 

bezbolni, ali Krešin vedar osmijeh i 

optimizam ne odaju ni sjetu ni tra- 
gove nostalgije. Doima se kao mladić koji 
je ostvario svoje snove i sada je željan novih 
izazova, istodobno svjestan da promjene 
uvijek donose dašak svježine i često pomak 
nabolje. Upravo je to ono što priželjkuje 
Ansamblu s kojim je proveo najljepše pro- 
fesionalne godine i iz kojega odlazi uzdi- 
gnuta čela, ponosan na sve što su zajedno 
postigli u minulu razdoblju. 


Pretpostavljam da uoči svakog rastanka, 
osobito nakon odlaska s čelne pozicije, 
svaki ravnatelj rezimira prijeđeni put 
i provodi neku ,intimnu inventuru? 
postignutog i proživljenog. Možete li 
nam ukratko navesti na što ste posebno 
ponosni u svojem ravnateljskom raz- 
doblju i kako ste prevladavali možebitne 
krize? 

5O: Došao sam u LADO u obljetničkoj 
godini prepunoj različitih aktivnosti. Obi- 
lježavala se 60. godišnjica osnutka Ansam- 
bla i ,hvatao sam konce" svih događanja 
- od koncertne sezone, izdavanja monogra- 
fije, okruglih stolova do objavljivanja CD-a 
Ivana Ivančana. Bilo je zanimljivo i iza- 
zovno, ubrzano sam stjecao nova iskustva. 
Mandat v.d. ravnatelja dobio sam u proljeće 
2014. godine, a 1. siječnja 2015. imenovan 
sam ravnateljem Ansambla LADO što mi je 
značilo veliku čast i odgovornost. Pet rav- 
nateljskih godina protutnjalo mi je u trenu, 
a kako sam bio insider, na mjestu voditelja 
odnosa s javnošću i marketinga, bio sam 
dobro upoznat s radom Ansambla što mi 
je pomoglo u lakšem snalaženju na mjestu 
ravnatelja. 


Što smatrate najvećim uspjesima u svo- 
jem mandatu? 


DABO: Veliki su projekti iza nas. Znao sam 
kako Ansambl funkcionira i što me, otpri- 
like, čeka na novom položaju. LADO je u 
mojem mandatu ostvario često priželjki- 
vane, ali dotad ipak neostvarene projekte. 
Nastupili smo u zagrebačkoj Areni što je 
bio vrlo riskantan potez s obzirom na veli- 
činu prostora i potencijalni profil publike, 
u splitskoj Spaladium Areni, vratili smo se 
nakon dugo vremena u pulsku Arenu, obno- 
vili smo suradnju s riječkim HNK Ivana pl. 
Zajca u kojemu nismo nastupili 15 godina. 
Uključili smo se u neke urbane manifesta- 
cije, kao što je Design District, u kojima 
na prvi pogled Ladu nije mjesto, nastupali 
u suvremenim prostorima poput Kuće za 
ljude i umjetnost Lauba. Redizajnirali smo 
web, uključili se u društvene mreže koje 
su doslovce eksplodirale, pridobivali smo 
novu publiku suvremenim produkcijama i 
novim projektima kao što je LADO Electra. 
Nastupili smo na inauguraciji predsjednice 
Republike i drugim važnim državničkim 
događanjima. Obnovili smo suradnju s fol- 
klornim ansamblima KOLO i TANEC, uspo- 
stavili suradnju s ansamblom SLASK iz 
Poljske, s mađarskim nacionalnim folklor- 
nim ansamblom Mane, aktivirali suradnju s 


Krešimir Dabo 
s najbližim 
suradnicima 

na koncertu 
Orkestra Lada 
u KD Vatroslava 
Lisinskog 

Agencijom za odgoj i obrazovanje. Sudjelo- 
vali smo na World Music Festivalu, a redo- 
vito sudjelujemo na stručnim kongresima 
za izvedbene umjetnosti u SAD-u. Nemo- 
guće je nabrojiti sve naše projekte za koje 
će tek budućnost pokazati jesu li bili na 
pravom putu. Kad smo ušli u Arenu Zagreb, 
izložili smo se velikom riziku, nismo bili 
sigurni kako će publika reagirati s obzirom 
na našu naviku nastupanja u intimnijim 
prostorima, hoće li zvuk i scenografija 
biti u skladu s našim očekivanjima... ipak, 
50 posto novih ljudi na koncertu u Areni 
vidjelo je tada LADO prvi put. Bio je to za 
nas velik i uspješan presedan. 


Čega su pri odlasku najviše prisjećate? 
DABO: Divnih ljudi s kojima sam surađi- 
vao u Ansamblu, ali i vanjskih suradnika. 
Ljudi bez kojih ne bih mogao ostvariti ono 
što sam zamislio. LADO ima sedamdeset 
četvero zaposlenika od kojih većina tvori 
umjetnički korpus. U umjetničkoj ustanovi 
najveća je zadaća usklađivanje kolektiva. 
Pred nastupe rastu napetosti, strasti su uza- 
vrele, prijepori su normalna pojava, katkad 
čak i poticajna za scensku izvedbu. Neki 
ljudi odlaze u mirovinu, neki mlađi nara- 
štaji dolaze, a o usklađivanju tih smjena 
naraštaja ovisi cjelokupan rad ansambla. 
Ljudi vole svoj posao i unatoč napetostima 
obave ga vrlo profesionalno. To je obilježje 
velikog ansambla kao što je LADO. Katkad 
se ljutimo i svađamo, ali emocionalni naboj 
scenskog nastupa snažno nas povezuje i 
pomaže da prevladamo sve nesporazume. 
Naposljetku uvijek oduševimo publiku i 
doživimo ovacije kao u pulskoj Areni. 


LADO je najvažniji hrvatski izvozni pro- 
izvod. Zašto sve manje odlazite na inoze- 
mne turneje? 

DABO: Organizirati međunarodnu turneju 
vrlo je skup i zahtjevan financijski izazov 
jer smo mi veliki ansambl s raznovrsnom 
opremom nužnom za nastup. A to, s puto- 
vanjem i smještajem, zahtijeva golem 
novac, osobito kad su posrijedi prekoo- 
ceanske turneje. Država ne može snositi 
cjelokupne troškove, a i vanjski su agenti 
koji organiziraju koncerte sve restriktiv- 
niji. Sljedeće godine planiraju se nastupi 
u Rusiji, Njemačkoj i Turskoj, morat će se 
razmišljati o smanjenju trupe i orijentirati 
se na bliže destinacije. Logistika je takvih 

gostovanja složena i zahtijeva dugotrajne 
pripreme. Lani nam je, uoči dogovorene 
kanadske i američke turneje, američki 
agent u posljednji tren otkazao nastup što 
je za nas bila prava katastrofa. U Hrvat- 
skoj, nažalost, ne postoji agencija koja 
bi organizirala takve turneje jer u njima 
nijedna ne nalazi financijski interes. Tako 
smo prepušteni sami sebi i svojim ograni- 
čenim mogućnostima. U zemljama gdje 
živi mnoštvo naših iseljenika zanimanje 
za LADO posve je razumljivo, ali turneja 
u Japanu - u čemu su nam jako pomogli 
veleposlanica Mira Martinec i Ivica Maričić 
- pokazala je da i tamošnja publika cijeni 
našu folklornu umjetnost i prava je šteta 
što nemamo prigodu predstaviti se i u sre- 
dinama u kojima je naša folklorna baština 
nepoznata. 


Kako gledate na privrženost mlade 
urbane publike narodnjačkim klubo- 
vima, ,cajkama* i karikaturalnim obli- 
cima narodne glazbe? 

DABO: Liberalnih sam shvaćanja i smatram 
da svatko ima pravo na svoj izbor i ukus. 
Žao mi je ipak što se na taj način trivijali- 
zira izvorna narodna umjetnost i tradicija 
te sužava prostor kritičkog razmišljanja o 
glazbi. Takva glazba, koja lažno koketira 
s narodnom, onemogućuje mladima da 
osjete i prepoznaju razliku između obezvri- 
jeđene iizvorne narodne baštine. Nedostaje 
komunikacija i vrijednosno educiranje 
mladih o tome što je dobra, a što trivijalna 
glazba i kako razlučivati dobro od lošega. 
LADO ima obvezu educirati mlade i zato 
nastupamo na manifestacijama kao što je 
Design District te pokrećemo projekte kao 
što je LADO Electro s kojim nastupamo u 
alternativnim klubovima poput Vintagea ili 
Katrana. To je prigoda da mladeupoznamo s 
istinskim vrijednostima tradicijske glazbe i 
daih odmaknemo od karikaturalnih inačica 
kakve slušaju u narodnjačkim klubovima. 


U svojoj doktorskoj disertaciji istražujem 
i analiziram kako Hrvatska na nacionalnoj 
razini upće komunicira tradicijsku kulturu 
i koliko je LADO u tome - kao ustanova 
koja njeguje umjetničku narodnu baštinu - 
uspješan i učinkovit. 


Možete li izdvojiti trenutke koji su vam 
bili najteži i najkrizniji u vašoj ravnatelj- 
skoj karijeri? 

DABO: : Nedvojbeno lanjska turneja u SAD 
u listopadu koju je agent otkazao u posljed- 
nji tren. Ansambl se potpuno pripremio 
za nastupe, organizirao svoj profesionalni 
i privatni život, a onda sve padne u vodu 
nekoliko dana prije polaska. To je bio izni- 
man stres za sve nas. Ravnateljski položaj 
podrazumijeva donošenje odluka svakog 
dana, a one se, razumljivo, ne moraju svi- 
djeti baš svima. Kao mladom ravnatelju 
to mi je bilo veliko iskušenje, ali s tim se 
čovjek na tom položaju mora moći i znati 
nositi. 


Svaki je nastup Ansambla LADO uvijek 
snažna emocionalna interakcija s publi- 
kom. Kakve vas emocije obuzimaju pri 
rastanku s tim Ansamblom? 

DABO: U LADO sam se zaljubio u mladim 
godinama, za njihova nastupa u Zadru, 
koji je bio savišen u svakom detalju. Bio 
sam fasciniran njihovim muziciranjem i 
plesnim umijećem. Kad sam počeo u Ladu 
raditi, uživo sam osjetio tu strast, te aso- 
cijacije koje nas vraćaju na naša izvorišta, 
pogađaju u korijene i srž našeg nacionalnog 
identiteta, obnavljaju mirise bakine kuhi- 
nje, vraćaju slike iz djetinjstva... Kad sjedim 
u publici i doživljavam tu strast, osjećam se 
ponosnim što sam kap u moru emocija i 
nedostižnog ugođaja. To je najveća nagrada 
za posao koji radiš. Ipak, kad završi čarolija 
pozornice, treba racionalno spoznati kad 
staviti točku na jedno razdoblje i otvoriti 
prostor novim ljudima. Osoba sam koja 
uživa u procesu, a ne u fotelji. I zato se na 
kraju mandata želim nakloniti ljudima 
s kojima sam podijelio nezaboravne tre- 
nutke u životu i otići ponosan i sretan. 


Može li se znati gdje ćete kao mladi 
čovjek s velikim iskustvom i prekrasnim 
uspomenama nastaviti karijeru? 

DABO: Bude li sve po planu, u akadem- 
skom poslu na sveučilištu. 


= 

PLESAČI PJEVAČI ANSAMBLA LADO 
Plesači pjevači prvaci: Dijana Banek, 
Tamara Horvat, Bojan Kavedžija, 
Dubravko Radić 

Plesači pjevači solisti: Pavo Begovac, 
Zrinka Bogat-Malus, Nataša Gluić, 


Boris Harfman, Vlatka Hlišć, Igor Horvat, 


Snježana Hulina, Željko Kveštak, 

Nenad Malić, Adrijana Mamula, 

Irena Matica, Petra Matutinović, 
Kristina Opačić Vrućina, Dejan Pilatuš, 
Goran Sekula, Iva Sekula, Helena Štrbac, 
Goran Vašarević, Dražen Zovko 

Plesači pjevači-srednje uloge: 

Ana Drobina, Matej Gluščić, Iva Piler, 
Ivana Prokop, Maja Putak 

Plesači pjevači: Fin Hrvaćanin, 

Anita Huđek, Doroteja Juratović, 

Klara Kašnar, Mateja Kovačević, 

Antun Leinveber, Filip Lončarić, 

Pavla Maslać, Ina Milačić, Filip Martinić, 
Lovro Vešliga 


GLAZBENICI ANSAMBLA LADO: 
Glazbenici solisti: Saša Dostičić, 
Goran Hlebec, Mladen Kosovec, 

Željko Kravarščan, Josip Križanić, 
Željko Lukačin, Dalibor Paurić, 
Branimir Ranogajec, Stjepan Večković 
Glazbenici voditelji dionica: 

Igor Barić, Marko First, Branimir Grđan, 
Mario Hajsok, Mladen Trčak 


Ansambl narodnih plesova i pjesama Hrvatske LADO 
Trg Republike Hrvatske 6a, 10000 Zagreb 

Tel. +385 14828 472, 4828 473 

Fax +385 1 4828 474 

e-mail: ladoQlado.hr 

web: www.lado.hr 


RAVNATELJ: Krešimir Dabo 
UMJETNIČKI VODITELJ: Andrija Ivančan 


DIRIGENT - GLAZBENI VODITELJ: Bojan Pogrmilović 
PLESNI VODITELJI - SOLISTI: 

Sandra Sekula, Alen Šušković 

VODITELJ ORKESTRA: Alan Kanski 

KOREPETITOR: Antun Kottek 


VIŠI STRUČNI SAVJETNIK ZA ORGANIZACIJU DOGAĐAJA 
U HRVATSKOJ: Nikola Obad 

VIŠI STRUČNI SAVJETNIK ZA MEĐUNARODNE ODNOSE: 
Ina Kostelac 

VIŠI STRUČNI SAVJETNIK ZA ODNOSE S JAVNOŠĆU I 
MARKETING: Livija Zgurić 

VIŠI STRUČNI SAVJETNIK ZA PRAVNE POSLOVE: 

Ileana Jurin Bakotić 

RUKOVODITELJ ODSJEKA SLUŽBE RAČUNOVODSTVA: 
Sanja Rogošić 

VODITELJ MATERIJALNE IMOVINE I BLAGAJNE: 

Sanja Čapalija 

VODITELJ LIKVIDATURE I OBRAČUNA PLAĆA: 

Sanjica Kučko 

VODITELJI ODSJEKA ADMINISTRATIVNIH I KADROVSKIH 
POSLOVA: Željka Hadžić, Gabriela Filipović 


VODITELJ TEHNIKE: Tomislav Štrok 
TEHNIČAR-TON MAJSTOR: Matija Auker 
VODITELJ ODSJEKA NABAVE I ODRŽAVANJA: Ivan Đuričić 


GARDEROBIJERKA - KROJAČICA: Miljenka Lenđel 


SPREMAČICE: Helena Pali, Božena Mikulić 


